Parada ponosa u Prištini, ilustrativna fotografija\nPravo na okupljanje je Ustavom zagarantovano pravo za svakog građanina, pa tako i za LGBTI osobe, čulo se između ostalog na diskusiji koja je održana u Sarajevu, a na kojoj se govorilo o predstojećoj Povorci ponosa, koja je zakazana za 8. septembar u Sarajevu.\nKako zakoni u BiH tretiraju pravo na okupljanje,kakav je sigurnosni aspekt povorke ponosa, te obaveze vlasti da osiguraju zaštitu svih učesnika i učesnica ovog skupa, neke su od tema koje su bile u fokusu.\nLejla Huremović, programska koordinatorica pri Sarajevskom otvorenom centru (SOC) i jedna od članica Organizacionog odbora Bh. povorke ponosa, pojasnila je da je pravo na okupljanje zagarantovano Ustavom BiH svim građanima i građankama BiH, pa tako i članovima i članicama LGBTI zajednice.\n„Mi živimo ovdje, plaćamo porez, i svakodnevno doprinosimo ovoj državi. Ustavom nam je zagarantovano da možemo koristiti pravo na okupljanje, izaći na ulicu i na taj način se boriti za naša ljudska prava“, rekla je Huremović.\nProfesor Asim Mujkić osvrnuo se na značaj društvenog pluraliteta, te istakao da je BiH kroz historiju bila pluralno društvo.\n„Kad god je taj pluralitet u historiji bio potican, ljudi su bolje živjeli, što znači da svaka redukcija pluraliteta i identiteta dovodi do problema. Zato priznanje pluraliteta može biti samo poticaj za emancipaciju“, pojasnio je Mujkić.\nOn je također govorio i o značajnoj ulozi akademskih radnika i radnicau obrazovanju mladih generacija, pogotovo kada je u pitanju sprečavanje govora mržnje.\n„Akademska zajednica zadužena je da artikulira društvena kretanja, da da smisao djelovanjima i identifikacijama ljudi i na taj način širi krug priznanja onoga što predstavlja šareni bosanski tepih društva koje je uvijek karakterizirao pluralitet. Prava humanistička inteligencija i akademska zajednica trebaju biti na frontu gdje se šire slobode i prava, i gdje najrazličitiji ljudi mogu pronaći svoje mjesto“, kazao je Mujkić.\nEna Bavčić, koordinatorica pri organizaciji Civil Rights Defenders, i također jedna od članica Organizacionog odbora Bh. povorke ponosa, istaknula je da povorka ponosa treba biti potpomognuta od strane države, te da država ima obavezu da omogući okupljanje svim građanima i građankama BiH, bez obzira na njihov identitet.\n„Povorka ponosa je test prava na javno okupljanje u BiH, a pravo na javno okupljanje je test demokratije jednog društva, i toga koliko je jedna država spremna da dozvoli demokratičnost u svom uređenju. To je mirno okupljanje, koje nosi poruke ljubavi i jednakosti, tako da nije događaj visokog rizika, niti događaj koji je prijetnja za ostale“, dodala je Bavčić.\nGovoreći o tome da je povorka ponosa prije svega politički protest, Lejla Huremović rekla kako LGBTI zajednica zahtijeva poštivanje osnovnih ljudskih prava.\n„Kao i nultu toleranciju na nasilje koje se svakodnevno dešava. Kroz proteste ćemo se osvrnuti na sve probleme koji postoje unutar LGBTI zajednice, pogotovo na povećanje nasilja u porodici i vršnjačkog nasilja“, dodala je ona.\nKhaldoun Sinno, zamjenik šefa Delegacije Evropske unije u BiH, je kazao da LGBTI prava, kao prava ranjive i marginalizirane grupe, treba promovirati, kao i da ona trebaju biti dijelom prava svih drugih građana i građanki ove zemlje.\n„Ohrabrujemo i očekujemo od vlasti da osiguraju da povorka ponosa prođe dobro. Do sada izgleda da kantonalne vlasti rade sve što je u njihovoj moći da se povorka desi. Važno je da ranjive grupe imaju platformu koju mogu iskoristiti, a jedno od prava u sklopu te platforme je pravo na okupljanje, što Evropska unija u potpunosti podržava“, rekao je Sinno.\nNicola Minassi, ambasador Republike Italije u BiH smatra kako održana diskusija pokazuje da u akademskoj zajednici postoji interes za ova pitanja.\n„LGBTI prava su ljudska prava, i bilo kakva inicijativa da se obezbijedi sloboda govora i sloboda okupljanja treba biti dočekana raširenih ruku u svakom društvu. To je ključno za dobrobit društva“, rekao je Minassi.\nDiskusije je održana u četvrtak navečer, 21. juna, u Sarajevu, u organizaciji Centra za interdisciplinarne studije Univerziteta u Sarajevu i ERMA magistarskog programa iz demokratije i ljudskih prava.


Troicki: Nisam još za otpis, slavim Srpsku Novu godinu u Dohi - Izazov\nRadio-televizija Srbije\t 13. januara 2021. 14:07\nIskusni 34-godišnji as, aktuelni selektor Dejvis kup tima Srbije, u finalu kvalifikacija u Dohi savladao je Nemca Sedrika-Marsela Štebea sa 6:4, 6:2.\n„Odličan početak godine, jako sam zadovoljan igrom i rezultatom i srećan zbog plasmana u glavni žreb Melburna. Dokazao sam sebi da nisam za otpis, da i dalje mogu da igram na visokom nivou", rekao je Troicki.\nIstakao je da je dobra igra tokom mečeva kvalifikacija značajno uticala na njegovo samopouzdanje i biće veliki podstrek u nastavku takmičenja.\n"Sada sa velikom dozom samopouzdanja i energije ulazim u nastavak ovog takmičenja. Taman ću večeras sa užitkom ovde u Dohi dočekati Srpsku Novu godinu, koju čestitam svim našim ljudima i krećem za Australiju. Tamo nas čeka 15 dana karantina, ali Bože moj, kako je, tako je, takva vremena i u skladu sa tim mora da se živi i radi, izdržalo se i preživelo i gore od karantina. Važno je da se zdravo i idemo u nove životne pobede", rekao je Troicki za sajt Teniskog saveza Srbije.\nĐoković pokrenuo „pobunu“ i tražio iste uslove za sve…


Organizacija za zaštitu ljudskih prava “Amnesti interenešnel” saopštila je da politički lideri širom svijeta, uključujući i američkog predsjednika Donalda Trampa, stvaraju podeljeniji i opasniji svijet svojom, kako se navodi, “otrovnom retorikom”. U godišnjem izvještaju o stanju ljudskih prava, Amnesti optužuje političare u Sjedinjenim Državama, Evropi i drugim zemljama da kreiranjem atmosfere “mi protiv njih” slabe odbranu ljudskih prava.\nGodišnji izvještaj Amnestija, u kojem su dokumentovani uslovi u 159 zemalja, usredsređen je na probleme kao što su građanski rat u Siriji , izbjeglička kriza, kao i ograničavanje prava u brojnim državama - od Turske preko Kube do Filipina.\nU izvještaju pod nazivom “Stanje ljudskih prava u svijetu”, navodi se da su političari u različitim zemljama na opravdana strahovanja građana u pogledu ekonomije i bezbjednosti odgovorili otrovnom politikom koja izaziva podjele.\nAdotej Akvej iz američkog ogranka Amnesti interenešenela kaže da manje države često prate retoriku i politiku lidera u velikim zemljama kao što su Sjedinjene Države.\n“Ne samo da je retorika opasna, već su i praksa i primjena određenih mjera postali model, koji prate ostale vlade”, kaže Akvej.\nOn ističe da se izbjeglice suočavaju sa oštrim reakcijama u Evropi i Sjedinjenim Državama, podstaknutim nerazumnim strahovanjem od terorizma. Takođe ocjenjuje da ograničenja i zabrane koje pojedinačne zemlje uvode u pogledu imigracije podrivaju međunarodni sistem za pomoć izbjeglicama, uspostavljen međunarodnim ugovorima i konvencijama.\n“Postoji opasnost od njihovog potpunog podrivanja. Kada se to dogodi, iznenada će nestati i osnova za to koji je minimum kako bi ljude trebalo tretirati”, upozorava Akvej.\nAmnesti internešenel takođe izražava zabrinutost da zemlje koje su u prošlosti promovisale poštovanje ljudskih prava možda ignorišu zločine i odustaju od svojih obaveza, dok same postaju još restriktivnije.\nBalkan: Problemi sa migrantima, slobodom medija, diskriminacijom ...\nU dijelu izvještaja koji se odnosi na Srbiju navodi se da je procesuiranje ratnih zločina tokom oružanih sukoba 1990. i dalje u zastoju, a da izbeglice i migranti blokirani na putu za EU nisu imali pristup odgovarajućoj zaštiti i osnovnim uslugama. Navodi se da Srbija nije pružila pristup fer i individualizovanom procesu dobijanja azila za veliki broj registrovanih tražilaca azila, uključujući i procedure određivanja statusa izbeglice. Uloženo je više od 12.000 zahteva za azil između januara i kraja godine u Srbiji, a doneto je samo oko 74 odluke do kraja oktobra. Od tog broja 40 aplikacija je odbijeno.\nTakođe se ističe provladini mediji u Srbiji nastavljaju da napadaju nezavisne novinare i aktiviste za ljudska prava, kao i kancelariju ombudsmana. Podsjeća se i da je više od 200 porodica izbačeno iz stanova u centru Beograda od početka radova 2015. za pripremu terena za izgradnju "Beograda na vodi" a da je u aprilu 30 maskiranih ljudi noću izbacivalo ljude i nasilno uništilo zgrade.\nKada je riječ o Kosovu, u izvještaju se ocenjuje da je napredak dijaloga sa Beogradom pod pokroviteljstvom EU ostao ograničen.\nNapominje se i da je savetodavno telo za ljudska prava Unmika izdalo u junu vrlo kritičan izveštaj, osuđujući UN misiju da nije uspela da osigura da se odgovara za kršenja ljudskih prava pod mandatom tog tela.\nNavodi se da su zajednice Roma, Aškalija i Egipćana i dalje bile podvrgnute institucionalnoj diskriminaciji, posebno kada je reč o pristupu stanovanju i zapošljavanju.\nIstiče se i da je kosovsko sudstvo sporo i pod političkim uticajem, a da je kancelarija specijalnog tužioca na Kosovu i dalje bez dovoljno osoblja i da ima teškoća da regrutuje odgovarajuće obučene i iskusne tužioce koji bi istraživali zločine po međunarodnom zakonu.\nNavodi se da je otvoren specijalni sud za procesuiranje bivših članova Oslobodilačke vojske Kosova, sa izmeštenim sedištem u Hagu, ali da još nisu izdate prve optužnice.\nU Crnoj Gori su, kako ocjenjuje Amnesti Interenešenal, parlamentarni izbori u oktobru zacementirali vlast vladajuće koalicije predvođene Milom Đukanovićem, dok su nezavisni promatrači saopštili da je bilo nepravilnosti na desetinama izbornih mjesta.\nNavodi se da ima diskriminacije prema LGBT zajednici, te se naglašava da je Parada ponosa bila zabranjena čak tri puta u Nikšiću.\nAmnesti ističe da se nastavljaju napadi na novinare i povremeno vandalizuju redakcije medijskih kuća, a podsjeća se i na slučaj istraživačkog novinara Jova Martinovića koji je zatvoren u oktobru 2015. pod optužbom da je uključen u kriminalnu mrežu koju je istraživao. Grupe za zaštitu ljudskih prava smatraju da su optužbe motivisane njegovim novinarskim radom.


Aprilia ostaje u MotoGP-u do 2026. - Moto Berza\nAprilia je poslednji proizvođač koji je potpisao novi ugovor s Dornom, po kojem će se u MotoGP-u takmičiti najmanje do 2026.\nUz to, italijanski brend je dobio i zvanični status proizvođača, što znači da će se pridružiti svojim rivalima kao fabrički tim.\nOd svog povratka u premijernu klasu, 2015. godine, Aprilia se takmiči kroz partnerstvo sa nezavisnim Gresini timom, a saradnja dve strane se završava na kraju ove sezone.\nAprilia još uvek nije uspela da neku od trka u četvorotaktnoj eri MotoGP-a završi iznad šestog mesta, što znači da je jedini proizvođač koji ima tehničke povlastice. Ipak, Aleš Espargaro smatra da novi RS-GP ima kvaliteta za osvajanje podijuma.\n"Drago mi je zbog novog ugovora", izjavio je Masimo Rivola, šef Aprilia Racing divizije. "Od naredne sezone ćemo nastupati kao fabrički tim, što otvara nove mogućnosti, ali donosi i dodatne odgovornosti."\n"Obnavljanje saradnje dolazi u trenutku kada vidimo prve rezultate našeg napornog rada. Prvo kada je reč o timskoj strukturi, a potom i kada je u pitanju RS-GP."\n"Veliku zahvalnost dugujemo Gresini Racing timu, s kojim smo radili sve ove godine. Njima želim puno uspeha u narednim sezonama, kojih će nesumnjivo biti."\nGresini će nastaviti da se takmiči kao nezavisni tim, a trenutno je u pregovorima sa nekoliko proizvođača oko motocikala za 2022. Prema dostupnim informacijama, tu ćemo informaciju imati u narednim nedeljama.\nRanije se moglo čuti da bi Gresini mogao da postane Aprilijin satelitski tim, mada se i Suzuki i Ducati pominju kao moguće opcije.


Vredne nagrade, sajam zapošljavanja i zabavan program za građanstvo na "ZrBizNet"-u\nVredne nagrade, sajam zapošljavanja i zabavan program za građanstvo na „ZrBizNet“-u\nObjavljeno 09.09.2018. u 19h\nDesetak dana ostalo je do početka druge po redu Međunarodne privredne manifestacije „ZrBizNet“ koja će biti održana u Hali „Medison“. Tokom tri manifestacijska dana, u periodu od 20. do 22. septembra, u izlagačkom delu učestvovaće više od 100 domaćih i inostranih izlagača, biće organizovan niz korisnih i stručnih predavanja i prezentacija, a organizatori – Unija poslodavaca Srbije – Poslodavci Zrenjanin, grad Zrenjanin, Regionalna privredna komora i Opšte udruženje preduzetnika, pripremili su i zanimljive sadržaje za sugrađane svih generacija.\nDogađaji će se paralelno odvijati u Hali „Medison“ i u Karađorđevom parku. Građani će, ukoliko ih zanimaju stručna predavanja i prezentacije, jednako moći da im prisustvuju baš kao i poslovni svet kojem će ovo biti primarna stvar. Međutim, neće pogrešiti ni ukoliko se opredele za opuštanje uz neki zabavan sadržaj. Tako će, recimo, u četvrtak i petak (20. i 21. septembar), moći potpuno besplatno da isprobaju kako funkciniše virtuelna realnost, da pogledaju kako se proizvode određeni artikli, kako radi 3D štampač, da se upoznaju sa ponudom stanova u izgradnji, ili da posete neko od predavanja i sadržaja koji se organizuju na štandu ženskog preduzetništva.\nPoslednjeg dana sajma, 22. septembra, biće organizovan Sajam zapošljavanja, koji će biti koristan kako za nezaposlene, tako i za privrednike koji se suočavaju sa nedostatkom kadrova.\nU KARAĐORĐEVOM PARKU ZANATLIJE, GASTRONOMSKI UŽITAK I DEČIJA PIJACA\nPored programa u Hali, u Karađorđevom parku će se za to vreme takođe odvijati zanimljiv program. Zanatlije iz cele Vojvodine predstaviće svoje ručno rađene proizvode, uz „živu“ muziku i degustaciju nekoliko vrsta jela, koja će pripremati Zrenjaninci i gosti manifestacije koji će doći iz različitih krajeva Srbije. Poseban program očekuje najmlađe u subotu, 22. septembra, kada će moći da učestvuju u prvoj Dečijoj pijaci. Biće tu i pratećih zabavnih sadržaja poput crtanja karikatura, crtanje po licu, modne revije sportske opreme, nastupa horova i plesnih grupa, promocije Noći istraživača i ostalog.\nVREDNE NAGRADE ZA POSETIOCE\nZa posetioce „ZrBizNet“-a biće obezbeđeno mnogo vrednih nagrada. Posebne nagrade očekuju decu, u subotu, 22. septembra. Neke od nagrada koje su organizatori obezbedili jesu tuš-kada koju daruje „Kolpa san“, radni sto koji daruje kompanija „Basic line“, trotinet – poklon firme „Moto Dane“, dva ručak za dve osobe restorana „Golf centar“, ručak u hotelu „Vojvodina“, „Digiwear“ i „Diginet“ poklon paketi, i još mnogo toga.\nTagovi:drugo zrbiznet, privredni sajam, sajam zrenjanin, zrbiznet zrenjanin, zrenjanin


M. P. 2. juna 2021. 14:29\nMasturbacija je, uprkos tabuizaciji koja je prati, sasvim normalna: dokumentovano je da su je praktikovali stari Grci i Rimljani, a čak i na crtežima u pećinama iz perioda praistorije mogu se naći prikazi samozadovoljavanja.\nMeđutim, kako ističe seksološkinja Isajia Mekimi, danas samo jedna od četiri žene ne praktikuje masturbaciju, a mnoge od njenih klijentkinja uopšte ne znaju kako se ona izvodi.\n— Iako je masturbacija potpuno normalno ponašanje, koje prepoznaju mnoge kulture, još uvek u vezi s njom postoji tabu, naročito u slučaju žena — ističe Mekimijeva i podseća da se o muškom samozadovoljavanju ipak priča javno i da se često prikazuje u filmovima i serijama.\nOna je objasnila da je ovakav vid postizanja seksualnog zadovoljstva veoma važan jer pomaže ženama koje imaju poteškoće da dožive orgazam da shvate šta im prija. Ono poboljšava libido, čini da se osoba opusti i bolje u pozna sebe i svoje potrebe. Uz to, mastrubacijom se oslobađa stres, ali Mekimijeva napominje da treba početi postepeno i bez velikih očekivanja.


SRPSKA LIGA - BEOGRAD: Danas tri sastanka u prostorijama FS Beograda\nNaslovna / Extra / Beogradska / SRPSKA LIGA - BEOGRAD: Danas tri sastanka u prostorijama FS Beograda\nOno što je nedavno najavljeno, danas će da bude realizovano. Komesari za takmičenje, suđenje, disciplinu i bezbednost na terenima Srpske lige - Beograd, održaće redovne Konferencije na kojima će sa predstavnicima klubova (predsednici ili sekretari), kao i službenim licima (sudije i delegati), analizirati dosadašnji tok prvenstva.\n2015-04-24 11:40 > 12:49\nAko se izuzmu sitniji propusti, kako po pitanju suđenja, tako i organizacije pojedinih utakmica, onda valja očekivati da Velibor Novović (takmičenje), Milenko Vukadinović (suđenje), Radenko Stevović (disciplina) i Srećko Drenjaković (bezbednost), neće imati previše povoda za opširnije rasprave. Ono što je u svakom slučaju izvesno, jesto to da će nadležni iz Fudbalskog saveza Beograda, insistirati na podizanju stepena ozbiljnosti kako po pitanju takmičenja, tako i kada je reč o suđenju, disciplini i organizaciji utakmica.\nU salu za sednice prvo će čelnici klubova (16 časova), sat vremena kasnije delegati, dok će od 18 časova sa komesarima da sastanče sudije.\nSezona na terenima beogradskog "severa" polako ulazi u završnicu, a kako je pre svega po pitanju trke za opstanak sve još otvoreno, onda je jasno zbog čega je neophodan maksimalno ozbiljan odnos svih aktera, od igrača, sudija, trenera, funkcionera do navijača.\nPrethodna SRPSKA LIGA - BEOGRAD: "Brodari" ugasili "motoriste", goleada na Lionu!


Vanredna sjednica nije predmet, ni šansa za političko prepucavanje, niti povod i predmet političkog populizma i vodjenja kampanje, već je to sjednica na kojoj svi zajedno trebamo donijeti zaključke u interesu zdravlja građana, ali i privrede i očuvanju radnih mjesta, poručio je predsjenik Skupštine grada Banjaluka Mladen Ilić. Ilić je pozvao sve da u tom pravcu razmišljaju i da lične političke interese stave po strani, a da interese društvene zajednice stave na prvo mjesto.\n„Još jednom molim da ovu situaciju, koja prije svega ostavlja ogromne negativne posljedice na naše društvo ali i čitav svijet u globalu, ne koristimo za lične političke promocije i da istu ne koristimo za skupljanje ličnih političkih ili partijskih poena. Svi treba ozbiljno da shvatimo dolazak i prisustvo novog soja/talasa virusa Korona i maksimalno se posvetimo očuvanju zdravlja naših sugradjana i naše privrede kako bi očuvali radna mjesta“, zaključio je Ilić.\nOsim toga, Ilić je napomenuo da Skupština treba da djeluje i korektivno prema novom Štabu za vanredne situacije grada Banjaluka, koji vjerovatno zbog nesnalaženja u prethodnom periodu nije imao ozbiljnih koraka kada je u pitanju ponašanje i snalaženje u ovoj epidemiološkoj situaciji, a što pokazuje i ozbiljno smanjenje budzeta Domu zdravlja Banjaluka. Dom zdravlja je jedna od ključnih institucija, ako ne i ključna u borbi protiv epidemije virusa Korona, zbog čega svi zajedno trebamo uticati da se odluka o smanjenju budzeta Domu zdravlja promjeni, istakao je Ilić.\nNapominje da je nedopustiv odnos Štaba za vanredne situacije Grada Banjaluka, koji je počeo da radi na svoju ruku, neinformišući relevantne institucije o epidemiološkoj situaciji u gradu. Kaže da time najviše gube građani.\n„Štab za vanredne situacije Grada je potpuno prestao da informiše i republičke institucije, ali i nas odbornike tj. Skupštinu Grada o procesima koje Grad vodi kada je u pitanju borba protiv Korone“, rekao je Ilić.\nVanrednu sjednicu Skupštine grada Banjaluka, Ilić je sazvao dan nakon sastanka sa premijerom Srpske i komandantom Republičkog štaba za vanredne situacije Radovanom Viškovićem, na kojem je Višković upoznao Ilića i odbornike sa trenutnom epidemiološkom situacijom i stavovima struke o istoj.\nSjednici su prisustvovali i odbornike o trenutnoj epidemiološkoj situaciji i odredjenim prijedlozima za dalje funkcionisanje i djelovanje Gradske uprave i Skupštine grada Banja Luka upoznali ministar zdravlja u Vladi Republike Srpske Alen Šeranić, direktor UKC Republike Srpske Vlado Dzajić, direktor Instituta za javno zdravstvo Republike Srpske Branislav Zeljković.\nMladen Ilić koronavirus\nIlić podržao inicijativu: Grad da pomogne u rješavanju stambenog pitanja žena žrtava nasilja\nOvo je rudar Dragutin kojeg je usmrtila drobilica: "Tijelo je bilo unakaženo"


Jeftini letovi iz Somalije za Kinu - Avionske karte Somalija Kina - eSky.ba\nLetovi iz Somalije za Kinu\nPretražite letove iz Somalije za Kinu\nProvjerite najbolje ponude letova iz Somalije za Kinu\n✔ Postoje li posebne ponude za letove iz Somalije za Kinu na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Kinu?\n✔ Ako rezerviram let iz Somalije za Kinu, mogu li rezervirati ujedno i smještaj?\n✔ Koje avio-kompanije nude letove iz Somalije za Kinu?\nBudite sigurni, da na eSky.ba ponuda letova iz Somalije za Kinu uključuje ne samo niskotarifne avio-kompanije, već i one koje su specijalizirane za visoki standard.


Bit Alijansa objavila portal "Digitalno vrijeme" za kvalitetniji digitalni život | PrveNovine\nAsocijacija IT kompanija “Bit Alijansa” danas je objavila prvi portal u BiH koji integriše niz besplatnih online sadržaja i alata, pod nazivom “Digitalno vrijeme”.\nPortal je kreiran kako bi građanima širom BiH, dijaspore, ali i regiona, na jednom mjestu bio dostupan pregled kvalitetnih online sadržaja za vrijeme izolacije izazvane pandemijom.\nNa portalu je dostupna selekcija digitalnih alata koji olakšavaju komunikaciju. Također, nudi se pregled raznih mogućnosti online obrazovanja, virtuelne posjete najpoznatijim svjetskim muzejima, gledanje online predstava iz pozorišta širom BiH, te čitanje besplatnih knjiga za odrasle i djecu.\nOsim toga, moguće je pronaći ideje kako ostati psiho-fizički zdrav u ovom izazovnom periodu koji je pred nama, kao i sekciju koja informiše građane iz cijele BiH gdje mogu potražiti pomoć ili postati volonteri.\nPozvani su svi građani, organizacije, kompanije i institucije da se pridruže inicijativi i na portalu DigitalnoVrijeme.ba objave besplatne online usluge i sadržaje koji mogu svima biti od koristi u ovom trenutku, saopćeno je iz Bit Alijanse.


Vučić traži pomoć od Merkelove u Davosu | Skandalozno\nVučić traži pomoć od Merkelove u Davosu\nPredsednik Srbije Aleksandar Vučić sastao se u Davosu sa nemačkom kancelarkom Angelom Merkel, sa kojom će razgovarati o tome može li i kako da pomogne Srbiji u vezi sa kvotama EU za čelik, o ekonomskim pitanjima generalno i, svakako, o Kosovu i Metohiji.\nTo je njihov 15. susret do sada, uključujući i vreme kada je Vučić bio premijer.\n„Sa njom nema gluposti na koje su srpski političari navikli, pa su pokušavali da je šarmiraju i slično. Suviše je ona ozbiljna, morate dobro da se pripremite, da imate odgovore na sva pitanja, da dobro razumete šta Nemačka želi, da razumete šta Srbija želi i da biste dobili najviše“, rekao je Vučić u Davosu uoči susreta, obrazlažući zašto se za taj susret dobro pripremio.\nKako je rekao, uprkos ličnim garancijama predsednika EK Žan Klod Junkera, Srbija nije srećna suštinom odluke EU o čeliku i zbog toga će nastaviti da moli Merkelovu da nam pomogne.\n„Moliću kancelarku da nam po tom pitanju pomogne“, rekao je Vučić.\n„Naravno, tu su i Kosovo i Metohija i ekonomija“, rekao je Vučić i dodao da je Merkelovoj već zahvalan, jer pokazuje ozbiljnost i razume koliko politička situacija na Balkanu nije jednostavna, preneo je Tanjug.\n„Veoma važan sastanak“, konstatovao je srpski predsednik.\nBudite prvi sa komentarom na članku "Vučić traži pomoć od Merkelove u Davosu"


Savjetnik » Win-win koncept poslovanja\nPoslovnu saradnju sa klijentima i partnerima uvijek izgrađujemo u fer tržišnom okruženju. Nastojimo nepotcijeniti međusobne različitosti u potrebama i interesima. Efektivno pregovaramo, sa ciljem da naučimo više o različitim tržišnim potrebama, kako bi smo mogli pružiti najbolje rješenje. Dobrim pregovaranjem povećavamo stepen povjerenja i učvršćujemo poslovnu saradnju sa našim klijentima i partnerima.\nŽelimo kreirati poslovno okruženje u kojem se ono što žele naši klijenti podudara sa našim mogućnostima pri kreiranju najboljeg poslovnog rješenja. U cilju efikasnog odgovora na zahtjeve naših klijenata, u poslovnom okruženju razvijamo svijest o neophodnosti dubljeg razumijevanja značaja primjene win – win strategije.\nU naše poslovne procese uključujemo faktore afirmacije ovakvog poslovnog pristupa i pozitivne efekte proizašle iz tih pristupa. Imamo u vidu činjenicu da mnoge odluke imaju potencijalno dugoročne uticaje na više područja, pri čemu neki uticaji nisu odmah jasni i vidljivi. Sistematičnim promišljanjem, o mogućim razlozima i posljedicama pojedinih poslovnih odluka, utičemo na kvalitetnije donošenje menadžerskih odluka u širem poslovnom okruženju. Posebnu pažnju pri tome posvećujemo primjeni holističkog pristupa u poslovnom odlučivanju, gdje problematiku poslovnog odlučivanja ne posmatramo samo kroz stanje i funkcionisanje na razini jednog segmenata, nego u kontekstu cjelokupne povezanosti našeg djelovanja u svim segmentima okruženja koji su relevantni za donošenje odluka. Na taj način uspjeh menadžerskih odluka zasnivamo na uspješnoj identifikaciji svih relevantnih internih i eksternih faktora, koji u međusobnoj interakciji stvaraju nove ekonomske vrijednosti za sve međusobno povezane učesnike, naše klijente i partnere.


Franke FSFL 605 WH aspirator cena, cene Srbija, prodaja Beograd Novi Sad Niš\nFranke FSFL 605 WH aspirator cene\nTrenutno nemamo slike za Franke FSFL 605 WH\nEPonuda nije internet prodavnica već Vam omogućava da brzo i lako nađete Franke FSFL 605 WH aspirator po najjeftinijoj ceni. Naš cilj je da kupci budu što bolje informisani o ponudi Franke aspirator FSFL 605 WH na tržištu Srbije. Vrlo lako nalazite željeni proizvod za kategoriju Aspiratori cene, ne morate da lutate od sajta do sajta za Franke Aspiratori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Franke FSFL 605 WH aspirator sa PRODAVCEM. EPonuda ne može da garantuje potpunu tačnost specifikacije i slika za Franke FSFL 605 WH aspirator. Pre kupovine, podatke za Franke aspirator FSFL 605 WH proverite na sajtu PROIZVOĐAČA.


Merkelova i Štajnmajer izjavili saučešće zbog pada aviona Tu-154 - Sputnjik Srbija\n16:49 25 Januar 2020\n13:40 25.12.2016 (osveženo 13:46 25.12.2016) Preuzmite kraći link\n„Nakon pada ruskog aviona iznad Crnog mora kancelarka Angela Merkel izrazila je saučešće ruskom predsedniku Vladimiru Putinu. Ona je u mislima sa porodicama brojnih žrtava“, izjavila je zamenica portparola Vlade Nemačke Ulrike Demer.\nMinistar Štajnmajer izrazio je nadu da će ipak uspeti da se pronađu preživeli.\n„Vest o padu ruskog vojnog aviona iznad Crnog mora u kojem se nalazio veliki vojni hor izaziva u meni duboku tugu. Nadam se da će se, možda, ipak pronaći i spasiti preživeli. Naše saučešće porodicama i prijateljima žrtava ove užasne katastrofe“, navodi se u saopštenju na sajtu nemačkog Ministarstva spoljnih poslova.\nRanije je svoje saučešće uputio i predsednik Moldavije Igor Dodon.\nJutros je avion Tu-154 nakon poletanja sa aerodroma u Sočiju nestao sa radara.\nTu-154, saučešće, avionska nesreća, Frank-Valter Štajnmajer, Angela Merkel, Nemačka, Rusija


Salkić razgovarao sa predstavnicima Udruženja logoraša 'Prijedor 92'\nNaslovnica NAJNOVIJE Nacija Salkić razgovarao sa predstavnicima Udruženja logoraša ‘Prijedor 92’\nSalkić razgovarao sa predstavnicima Udruženja logoraša ‘Prijedor 92’\nPrijedor – Potpredsjednik bh. entiteta RS Ramiz Salkić razgovarao je danas s predstavnicima Udruženja logoraša „Prijedor 92″ o teškoj finansijskoj situaciji s kojom se suočava ovo udruženje, te loše reguliran status članova – bivših logoraša, koji na području entiteta RS ne uspijevaju ostvariti svoja osnovna prava.\nČlanovi ovoga udruženja su logoraši koji su prošli najteže torture i mučenja u logorim smrti u Omarskoj, Keratermu, Trnopolju, Manjači i drugim mjestima zatočenja, a danas kao povratnici u svoje domove žive na području grada Prijedora, saopćeno je iz Salkićevog kabineta.\n-Proces traženja nestalih potrebno je intenzivirati, jer je već prošlo 23 godine od počinjenih zločina. Predstavnici udruženja logoraša zatražili su tokom razgovora da s najvišeg nivoa pozovemo građane ovoga entiteta, koji imaju bilo kakve informacije o nestalima ili o masovnim grobnicama, da daju tu informaciju i time doprinesu završetku jednog dugotrajnog i teškog procesa – rekao je Salkić.\nLogoraši su preživjeli nevjerovatne strahote i sada bi trebali da imaju zaštitu i adekvatnu brigu države.\n-Nažalost, oni su suočeni još uvijek s traženjem svojih najmilijih, rješavanjem egzistencijalnih problema, a najteže im pada činjenica da proces hapšenja i suđenja počiniocima ratnih zločina i zločina genocida još nije okončan – kazao je nakon razgovora potpredsjednik Salkić.\nOn je istakao da žrtve logora u cijeloj Bosni i Hercegovini moraju dobiti adekvatnu satisfakciju, a ona se temelji prije svega na kažnjavanju počinilaca, pronalaženju nestalih i rješavanju egzistencijalnih pitanja logoraša.\nPosebna pažnja posvećena je potrebi skorog donošenja zakona o pravima logorašima, koji bi doprinio sistemskom rješavanju brojnih problema s kojim se logoraši susreću.\nNajavljeno je i intenziviranje aktivnosti na označavanju svih mjesta u Bosni i Hercegovini na kojim su tokom rata postojali logori. Na ovaj način bi se generacijama koje dolaze ukazalo na pogubnost rata, te im bilo poruka da grade društvo mira, razumijevanja i tolerancije.


Napreduju radovi na muzičko-baletskoj školi | NSU\nNaslovna Vesti (arhiva) Napreduju radovi na muzičko-baletskoj školi\nNapreduju radovi na muzičko-baletskoj školi\nGradonačelnik Novog Sada Miloš Vučević obišao je radove na izgradnji Muzičke i baletske škole sa koncertnom dvoranom na Bulevaru cara Lazara.\nObjekat se gradi od savremenih i kvalitetnih materijala, kao što su niskoemisiona stakla na prozorima i staklenim zid-zavesama, ventilisane fasade od fiber cementnih kompozitnih ploča, toplotne pumpe, jer je pri projektovanju i izgradnji osnovni cilj bio stvaranje energetski efikasnog, savremenog i funkcionalnog objekta.\nSpratnost objekta u delu Baletske škole je Su+P+2, u delu Muzičke škole Su+P+3, dok je u delu koncertne dvorane P+3, a neto površina celokupnog objekta je 12.520 m².\nIzgradnja Muzičko-baletske škole i koncertne dvorane je svakako jedna od najvećih investicija i najvećih projekata za Novi Sad, ne samo u smislu titule „Evropska prestonica kulture“, već i u smislu kapaciteta naših školskih ustanova. Imajući u vidu da su i Baletska i Muzička škola podstanari poslednjih nekoliko godina, a nakon restitucije objekata u kojima se nalaze ove škole, Grad je doneo odluku da izgradi potpuno novu, najmoderniju školu sa svim sadržajima i kapacitetima koji su projektovani za naredne godine, odnosno buduće generacije.\nPredviđeno je da Muzička škola može da primi 1500 učenika sa 200 profesora, Baletska 600 učenika sa 60 profesora, a po prvi put u Novom Sadu ćemo imati dve koncertne dvorane i to veliku sa 432 mesta i malu, iznad nje, sa oko 150 mesta.


Sednica Skupštine Olimpijskog komiteta Srbije u Viminacijumu (FOTO) - plan - odbor\nUsvojen izveštaj o radu, finansijski i izveštaj nadzornog odbora za 2018. godinu, kao i finansijski plan i plan rada za 2019.godinu.\n16:02 | 18.04.2019. Autor: oks.org.rs, E.B.\nČetvrta redovna sednica Skupštine Olimpijskog komiteta Srbije održana je danas u prostoru Arheološkog parka Viminacijum.\n„Smatrali smo da je Viminacijum pravo mesto za naše godišnje okupljanje, obzirom da ovaj Arheološki park predstavlja pravi biser naše zemlje i svojevrsno svetsko čudo današnjice. Upravo je olimpizam platforma koja, između ostalog, služi i za promociju kulturno-istorijskog nasleđa, a ovo mesto jeste jedno od najvećih izvora kulturno-istorijskog nasleđa ljudi i naroda koji su naseljavali prostore naše lepe zemlje Srbije“, rekao je u uvodnoj reči Božidar Maljković, predsednik OKS-a.\nBožidar Maljković, predsednik OKS-a\nPo njegovim rečima godina za nama bila je izuzetno uspešna za sportiste Srbije. Osvojeno je ukupno 25 medalja na svetskim i evropskim prvenstvima.\n„Zadovoljstvo je konstatovati da su svi sportisti koju su osvajali medalje prepoznati od strane Olimpijskog komiteta i da su njihovi programi finansirani kroz program „Tokio 2020“, rekao je Maljković.\nOn je još istakao i odlične rezultate ostvarene na Mediteranskim igrama na kojima su osvojene 32 medalje, kao i na III Olimpijskim igrama mladih održanim u Buenos Ajresu, odakle se naš tim od 16 sportista vratio sa odličnih pet medalja.\n„Suštinu rada Olimpijskog komiteta Srbije čine upravo sportski programi, a među njima je svakako najvažniji Olimpijski program „Tokio 2020“. Finansiranje naših najboljih sportista je nastavljeno kroz ovaj program, a posebno je važno da u ovom trenutku i u kategoriji ovog programa imamo najviše sportista do sada – ukupno 23 u individualnim sportovima i pet u timskim“, rekao je Maljković i skrenuo pažnju na delovanja na polju marketinga sa ciljem zatvaranja kompletne strukture finansiranja programa OKS.\nGovoreći o planu za predolimpijsku 2019. godinu, Maljković je skrenuo pažnju da je namera OKS-a da Olimpijski program „Tokio 2020“ doživi svoju transformaciju sredinom godine kako bi postao pristupačniji sportistima koji su blizu ostvarivanja norme za nastup na predstojećim Olimpijskim igrama. Istakao je i da je nakon nekoliko godina „Razvojni program“ proširen i na finansiranje sportista koji se nalaze u drugoj kategoriji, tako da je u ovom momentu više od 40 sportista korisnika ovog programa.\nU kontekstu predolimpijske 2019.godine predsednik OKS je rekao da svi kapaciteti sa kojima ova kuća raspolaže, i ljudski i finansijski, biće kao i do sada stavljeni u funkciju sportista i podržavanja njihovih sportskih programa, a sa idejom ostvarivanja glavnih ciljeva.\n„Glavni ciljevi su podizanje sportskog rezultata sa akcentom na postavljanje vrhunskih rezultata u Tokiju 2020. godine, kvalifikovanje što većeg broja sportista za igre i stabilno finansiranje programa identifikovanih olimpijskih nada za Pariz 2024. godine”, rekao je Maljković.\nOn je naglasio i da su programi olimpijskog obrazovanja važan deo delovanja OKS-a.\n„Olimpizam kao platforma propagira kreiranje boljeg sveta kao mesta za život celog čovečanstva. Čista i plemenitija ideja od Olimpizma ne postoji i zato u teškim vremenima u kojima su vrednosti poljuljane i kompromitovane, želimo da Olimpijski komitet Srbije u ovoj godini još više proširi dijapazon aktivnosti Olimpijskog obrazovanja u celoj Srbiji, a sa krajnjim ciljem da se Olimpizam uvede kao izborni predmet za učenike osnovnih škola u Srbiji“, kazao je on.\nUoči sednice Skupštine održan je sastanak predsednika Olimpijskog komiteta Srbije Božidara Maljkovića sa gradonačelnikom Požarevca, Banetom Spasovićem, a po završetku sednice delegati i gosti na godišnjoj Skupštini OKS imali su prilku da obiđu arheološko nalazište.


Delegacija EU i Beogradski festival igre za usavršavanje mladih igrača – Aha Magazin\nDelegacija EU i Beogradski festival...\nFebruary 15, 2017 by Aha tim\nU susret 14. Beogradskom festivalu igre, jedan od vodećih evropskih pedagoga klasičnog baleta, maestro Marko Ferini (Marco Ferrini) iz Italije održaće u Beogradu majstorski kurs od 17. do 23. februara 2017. godine. Majstorski kurs se drugu godinu za redom realizuje zahvaljujući podršci Delegacije Evropske unije u Srbiji, sa ciljem podsticanja razvoja i edukacije mladih igrača u Srbiji.\nMaestro Ferini, izvrsni igrač i pedagog, vodiće svakodnevno po tri časa klasičnog baleta i reportoara, sa ciljem da mladim igračima približi nove metode iz oblasti pedagogije iz oblasti pedagogije klasičnog baleta.\nDeligacija EU peti put zaredom daje podršku Beogradskom festivalu igre, koji promoviše razmenu umetnika i pedagoga izmedju Srbije i Evropske unije, i time podstiče evreposke vrednosti poput multikulturalnosti, raznolikosti, i solidarnosti izmedju nacija i generacija.\nMarko Ferini, učenik čuvene primabalerine Teatra milanske Skale, kao pedagog reanimiranih italijanskih škola četvrti put dolazi u Beograd, kako bi radio sa talentima širom Srbije.\nKurs će se održati od 17. Do 23. Februara 2017.godine u prostorijama Baletske škole Nacionalne fondacije za igru u Beogradu, u Kolarčevoj broj 3, na I i II spratu. Grupe će biti podeljene na početnike (deca od 9-12 godina), srednji nivo (13-15 godina), kao i napredni-profesionalni nivo (od 16-25 godina). Kurs je otvoren i za sve zainteresovane domaće pedagoge klasičnog baleta i savremene igre.


Evropska komisija nije zadovoljna novim grčkim planom reformi\nEvropska komisija je danas saopštila da nije zadovoljna novim grčkim planom reformi, navodeći da on ne oslikava ranije razgovore između Brisela i Atine.\nPortparol Komisije Margaritis Šinas poručio je da je "lopta sada u dvorišu grčke vlade", budući da je Brisel odbacio plan koji mu je Atina dostavila dan ranije u pokušaju da obezbedi isplatu zaključane tranše iz paketa pomoći vredne 7,2 milijarde evra, prenela je agencija Frans pres.\nPremijer Grčke Aleksis Cipras je, sa druge strane, odbacio predlog EU koji mu je prošle nedelje predstavio predsednik Komisije Žan-Klod Junker.\n"Naš komesar za finansijska i ekonomska pitanja Pjer Moskovisi informisao je predstavnike grčke vlade da njihov najnoviji predlog ne oslikava razgovore izmedju predsednika Komisije Junkera i premijera Ciprasa, niti razgovore Moskovisija i predstavnika zvanične Atine", rekao je Šinas.\n"Nastavićemo sa razgovorima na tehničkom nivou u cilju premošćavanja razlika i stvaranja uslova za jednoglasni sporazum izmedju svih 19 članica evrozone", dodao je on.\nGrčka petogodišnja dužnička kriza vratila se na velika vrata u globalni fokus u januaru, nakon što je Ciprasova partija Siriza odnela pobedu na izborima uz obećanje da će okončati bolne mere budžetske štednje koje su na snazi od 2010.\nVlada u Atini već četiri meseca pregovara sa kreditorima, kojima je ponudila reformu penzionog sistema, poreza na dodatu vrednost i povećanje primarnog budžetskog suficita, ali i zahtevala od kreditora otpis dela duga.\nEvropska komisija: Države članice EU same odlučuju o OBAVEZNOJ VAKCINACIJI


Ljubavni horoskop: Šta vas čeka u narednom periodu – Nadlanu.com\nLjubavni horoskop: Šta vas čeka u narednom periodu\nObjavljeno 23. jan 2013. / 21:15:51\nIzuzetno zanimljiv period za ljubavni život, pogotovo ako ste romantični predstavnik ovog znaka, ukoliko volite komplikovane ljubavi ili ako ste u tajnoj vezi, pišu "Novosti".\nOni koji iz bilo kog razloga izbegavaju da se previše eksponiraju u javnosti, do prvih dana februara biće na neki način u centru pažnje, što slobodnim Ovnovima može doneti neko novo poznanstvo ili susret koji bi vrlo brzo mogao da donese početak veze koja će biti prilično komplikovana, naročito ukoliko se radi o poznanstvu preko posla.\nU januaru su mogući romantični susreti sa Strelcem, Blizancima, a u februaru sa Vagom, Bikom, Lavom ili Ribama. Moguće je veza sa osobom koja nosi uniformu na radu, bilo da se radi o lekaru, sportisti ili pripadniku vojske.\nMnogi Ovnovi će biti prilično uzdržani i nepoverljivi kada je u pitanju novo poznanstvo, ali mnogi koji su u braku mogu lako da "padnu" na čari nekog umetnika, javne ličnosti i da uđu u tajnu vezu. U vreme poslednje mesečeve četvrti 3. februara ili u vreme mladog Meseca 10. februara moguće je poznanstvo ili susret sa nekim ko živi u inostranstvu ili zbog posla često putuje. Situacija se komplikuje za one koji su po prirodi nepoverljivi i ljubomorni. Sredina februara donosi harmonične odnose sa Škorpijom, Blizancima i Jarcem, posebno ukoliko se radi o ljubavi na daljinu.\nNe bi trebalo da se previše opterećujete onima što čujete na svoj račun, a u poslednje vreme izuzetno vam je bitno kakav utisak ostavljate u javnosti, šta prijatelji o vama pričaju, posebno ukoliko ste mladi i od nedavno u vezi. Oni koji su emotivno vezani za neki zemljani znak, posebno za Jarca ili nekog drugog Bika, mogu da budu spokojni što se tiče njihove veze, jer je stabilna.\nBogat društveni život tokom januara donosi mogućnost susreta sa onima koji su već afirmisani u društvu, ali vaše nestrpljenje i želja da partneru nametnete svoju volju mogu biti razlog za nesuglasice. Očekujete poziv od jedne Škorpije koja je odavno zainteresovana za vas i ukoliko se radi o osobi koja često putuje u inostranstvo, susret je moguć u februaru. Tada će biti prepuno astrološko polje prijatelja, ljubavi, vaše želje se mogu ispuniti ukoliko ste spremni da prihvatite način komunikacije koju vam nameće partner.\nOvo je period tokom kojeg ćete sretati mnoge drage osobe i imaćete mogućnost da birate s kim želite da budete. Posle 10. februara kreće malo naporniji period u ljubavi, pogotovo ukoliko spadate u tipične predstavnike svog znaka, odnosno ako ste svojeglavi i posesivni. Veza sa Ovnom, Ribama, Strelcem ili Blizancima mogla bi da bude stresna, ali su zato Devica i Škorpija pravi izbor za vas.\nMalo toga zavisi od vas iako ste uvereni da možete da vladate situacijom. Naprotiv, ovo je period tokom kojeg ćete verovatno morati da pravite ustupke razne vrste, pogotovo kada je u pitanju veza sa energičnim i ambicioznim osobama koje nisu sklone popušatnju, naročito ukoliko se radi o umetnicima, sportistima, osobama koje rade u medijima ili onima koji se bave biznisom.\nMladi i ambiciozni Blizanci koji žele da stupe u brak moći će to da učine, ali samo ako budu spremni na ustupke koje ranije nisu bili voljni da čine. Porodica je mnogima na prvom mestu i oni koji su već u braku i iz bilo kojih razloga u nekoj krizi, biće spremni da nešto žrtvuju da bi se odnosi popravili. Celokupni period prilično je naporan za one koji nemaju mnogo strpljenja, a veza sa Lavom može da bude koliko dobra toliko i stresna. Želja da po svaku cenu napravite zaokret nabolje u svom životu, uključujući i ljubavni, može vas učiniti impulsivnim i nerealnim.\nKraj januara i početak februara donose nevolje onima koji su već zbog nečeg nezadovoljni partnerom, a mnogi mogu sebi naći oduška ulaskom u paralelnu vezu ili bar u neki flert, što se neće pokazati kao mudar potez.\nVaša vera u ljubav kao da je poljuljana, pogotovo ukoliko ste rođeni pred kraj znaka i tokom poslednjih godinu dana doživeli neku vrstu razočaranja. Trudite se da niko ne shvati kako se osećate, a u stvari ste prilično demoralisani, moguće ponašenjem nekog ko se bavi umetnošću ili zbog posla često putuje.\nMnogi predstavnici vašeg znaka previše su vezani za prošlost i nikako da se otrgnu od osećanja da su iznevereni i moguće i da svesno ne žele da naprave pozitivan zaokret u svom životu, a za tako nešto im se pruža dobra prilika. Jedan Ovan, Ribe, Jarac, Bik ili Vaga, tokom ovog perioda za vas će biti prilično izazovni znaci, a ukoliko radite sa mnogo ljudi, ako ste okupirani poslom u vreme punog Meseca, naročito oni mladi i slobodni, mogu očekivati sjajne mogućnosti na ljubavnom planu.\nUlaskom Marsa u Ribe početkom februara počeće uzbudljiv period za vas, posebno ukoliko ste dama Rak koju privlače uticajni muškarci, moguće sportisti ili oni koji često putuju. Sredinom februara moguća je tajna veza, za mnoge paralelna, sa nekim ko radi u banci, medicinskoj ustanovi ili u medijima. Spremni ste da rizikujete da uđete u vezu sa osobom koja nije slobodan, nadajući se da će se ipak, na kraju opredeliti za vas.\nU vreme kada Sunce, vladalac vašeg znaka Sunce tranzitira preko astrološke kuće partnerskih odnosa, mnogo toga povoljnog moglo bi da se dogodi na polju ljubavi. Stresan period u januaru može značiti spremnost da se suočite sa svojim greškama u ljubavi i sve do početka februara bićete spremni da pređete preko mnogo čega, čak i svog ponosa da biste postigli cilj. Vaš ego je u priličnom padu ma kako se ponašali i predstavljali ili niste načisto šta je to što ste spremni da tolerišete.\nNeka Vaga može biti izuzetno uporna da vas osvoji i moguće da će joj to i poći za rukom. Rođeni početkom osamdesetih nalaze se na nekoj prekretnici i najverovatnije će doneti odluku rukovođeni pre sentimentalnošću i bolećivošću nego strašću. Slab Mars u februaru mnoge predstavnike vašeg znaka čini neodlučnim i nespremnim da se suoče sa pravim uzrocima povremenih problema sa partnerom.\nMuškarci Lavovi biće skloni vezama sa mnogo mlađim partnerkama sa kojima će želeti da vrlo brzo uđu u brak. Oko 8. februara počinje period od nedelju dana kada povoljni aspekti planeta određuju tok u vašim odnosima sa Blizancima, Vodolijom i Vagom i bićete spremni da razne izazove u ljubavi i mogućnost obnavljanja "nemoguće" veze. Jedan Ovan i Škorpija će se pokazati kao veoma dobri savetodavci po pitanju odluka koje treba da donesete u vezi sa ljubavlju.\nOvo bi mogao da bude izuzetno romantičan period tokom kojeg će neko na koga nikada niste obraćali pažnju, ili vam je čak bio nesimpatičan, imati sve šanse da osvoji vašu pažnju. Dobićete poziv da se vidite sa jednom veoma atraktivnom osobom koja je popularna i poznata u svojoj sredini, i taj poziv ćete prihvatiti. Čuvajte se tajnih veza, a ukoliko ste dama Devica možete biti prilično lakomisleni u želji da ostvarite svoje dugogodišnje snove. Predmet vaših snova nije ono što je bio pre mnogo godina, pa je moguće i razočaranje ili pokušaj da sami sebe ubedite da se između vas dvoje nije ništa izmenilo.\nNeko bi mogao da ima veliki uticaj na vas, pogotovo u februaru kada Merkur, vladalac vašeg znaka bude ušao u Ribe. Ova planeta logike biće slaba u Ribama, Sunce, planeta optimizma biće slabo u Vodoliji, a Mars, planeta strasti u romantičnim Ribama neće biti tako jak. Za jednu Devicu koja teži perfekcioznizmu i koja voli da zna na čemu je i da ima osećaj sigurnosti, ovakvi tranziti planeta mogu biti stresni, ali će ipak vaša prava priroda doći do izražaja jer će samokontrola biti na niskom stepenu.\nNekome ćete otkriti koliko ste zaljubljeni i shvatićete da upornošću i romantičnim stavom možete postići više nego pokušajem da budete ono što niste. Partner će biti samo prividno dominantniji, igra "mačke i miša” kreće jer je burno proleće pred vama.\nŠto manje očekujete od partnera ili od sebe, od života, bolje po vas. Razne mogućnosti su pred vama, a Mesečeve četvrti, posebno pun Mesec 27. januara i mlad Mesec 10. februara, donose situacije u kojima ćete imati prilike da flertujete, sklapate nova poznanstva ili imate bogat društveni život. Oni koji su u vezi sa partnerom koji je suočen sa problemima, biće spremni da mu se nađu pri ruci, a mnoge Vage, u stvari, neće biti svesne do koje mere ih partner štedi nekih „istina“ pa će sami pokušavati da se suoče sa njima.\nOd vaše podrške, ma kakav problem da je u pitanju, mnogo toga zavisi, tako da bi bilo bolje da zanemarite lepršavo neozbiljnu poziciju Sunca i prionete na ozbiljan posao, a to je kako ugoditi osobi koja vam je draga. Mlade dame Vage biće sklone vezama sa starijim partnerima ili onima koje su upoznale preko posla. To se odnosi naročito na one koje su na bilo koji način prisutne u javnosti. Partner će u tom slučaju biti vama podrška, ali nemojte potezati neke osobe iz vaše prošlosti koje su vam jasno dale na znanje da su krenule nekim drugim putem na kome nema mesta za vas.\nPočetak februara može biti stresan za septembarske Vage koje ne žele da se suoče sa realnošću dok one rođene pred kraj znaka mogu očekivati ozbiljne ponude od ozbiljnih osoba koje takođe imaju ozbiljne namere prema njima.\nNe baš tako lak period, naročito u januaru jer će partner imati nekih svojih preokupacija u vezi sa karijerom, što će se reflektovati na vaše odnose. Tranzit Sunca preko Vodolije kod vas izaziva želju da sredite svoj emotivni život i da znate na čemu ste. Pa, iako je Vodolija simbol slobodnih veza, kod vas je, naprotiv, naglašena želja za stabilnošću u ljubavi. Bićete spremni da mu se nađete pri ruci i verovatno ćete mu dati na znanje, naročito ako ste dama Škorpija, da zbog toga vaša karijera ne bi trebalo da trpi.\nMesec u fazi rasta sve do 27. januara, kada će biti u fazi punog Meseca, donosi pojačane emocije prema Biku, Raku ili Jarcu. Obnova poslovnih odnosa sa Bikom, Jarcem, Ribama ili Škorpijom može doneti i neku novu ljubav ili buđenje emocija za koje ste mislili da više ne postoje. Iako ovo nije baš sjajan period za većinu predstavnika vašeg znaka, početak februara donosi nova poznanstva, romantične momente udvoje, negde van grada ili susrete sa osobama koje su u stanju da u vama probude sećanja na ljubav, naročito ako ste u zrelim godinama i maksimalno posvećeni karijeri.\nOvo je period kada su mogući romantični momenti u društvu Device, Riba, Bika ili neke druge Škorpije. Bićete jedan od najpopularnijih znakova, naročito ako ste dobar poznavalac umetnosti ili se družite sa umetnicima.\nTranzit Sunca preko Vodolije donosi brojne susrete, a posebno su moguća poznanstva sa osobama koje preko posla dolaze u kontakt sa strancima ili se bave sportom, rade u diplomatiji, bave se politikom ili muzikom. Imate prijatelje u svim društvenim slojevima, a otvoreni ste i za nova prijateljstva.\nAko ste slobodni, verovatno će vam poći za rukom da osvojite nekog ko vam se već duže vreme dopada, a verovatno radi u nekoj privatnoj firmi ili često putuje. Kontakti sa prevodiocima i novinarima, takođe donose mogućnost uzajamnih simpatija i početak veze. U februaru je naglašeno astrološko polje doma sa prilično opterećujućom pozicijom Marsa zbog čega ćete stalnom partneru, naročito ako se radi o bračnoj vezi, morati da polažete račune. Moguće su trzavice koje se neće lako razrešiti ako spadate u one koji sebe vole najviše i to partneru jasno daju na znanje. Može vam se učiniti da vam Blizanci, Bik ili Devica na neki način ugrožavaju slobodu, što vam nikako neće odgovarati.\nSredovečni Strelci će se ponašati kao da su tinejdžeri i veoma će im se svideti novi imidž, a stalni partner, ako se radi o Vagi, Jarcu ili Vodoliji, neće na to gledati blagonaklono. Pokušajte da izbegnete zamke koje nosi tajna veza.\nPočetak perioda donosi mogućnost veze sa jednim Bikom ili Vagom i bićete prilično zahtevni prema partneru, naročito ako on ne bude imao dovoljno vremena ili razumevanja za vas. Iako ljubavni život najviše zavisi od tranzita Meseca i Venere, tokom ovog perioda veliku ulogu igraće i tranzit Sunca, koji vam u vreme punog Meseca 27. januara, može doneti vezu sa nekim koga ćete upoznati preko posla. Moguće da se radi o osobi koja je po mnogo čemu drugačija od vas, drskija, slobodnija i društvenija. To će vam se upravo i svideti jer ste pod uticajem Plutona postali mnogo ozbiljniji, pomalo sumorniji, povremeno čak i pesimistički nastrojeni, naročito ako ste slobodni.\nRibe, Ovan ili Škorpija mogu pokazati veliko interesovanje za vas, posebno ako se radi o nekom koga poznajete preko posla i s kim ste spremni da se viđate, nezavisno od statusa koji imate, bilo vi, bilo vaša simpatija. Teško će vam biti da kontrolišete svoja osećanja, naročito prema osobi koja često putuje ili ako ste vi poslom vezani za putovanja.\nMoguća je strastvena veza sa Lavom, Devicom, Škorpijom. Od 3. do 12. februara, mogući su prijatni momenti udvoje dok bi uoči mladog Meseca, 15. i 16. februara, trebalo da budete nešto uzdržaniji u pokazivanju emocija, naročito prema Strelcu ili Raku.\nPošto je Sunce, vladalac astrološke kuća partnerskih odnosa, u vašem znaku, imate osećaj lažne samouverenosti. Moguće je da ste zaista samouvereni, ali u tom slučaju ne obraćate pažnju na reakciju partnera koja može biti prilično žestoka u vidu ljubomore, naročito u februaru ili naglašene svadljivosti i nepoverenja. Trebalo bi da imate više sluha za sve promene njegovog tj. njenog raspoloženja, pošto ste vi uzrok tome.\nSa Venerom, planetom emocija, u uzdržanom Jarcu, do 2. februara, bićete prilično orijentisani samo na sebe, svoje zadovoljstvo i svoje probleme, moguće i na poneki tajni flert. Kada Venera početkom februara bude ušla u vaš znak, ponašaćete se drugarski ali ne i zavodnički. Osobe koje viđate preko posla biće vam veoma zanimljive i verovatno će vaša doći do izražaja vaša urođena koketerija, ali uvijena u formu potrebe za druženjem. U vreme punog Meseca, 27. januara, možete dobiti poruku od jednog Lava na koju verovatno nećete obraćati pažnju dok ćete u vreme mladog Meseca, 10. februara, vi biti ona strana koja će najverovatnije inicirati susret baš sa Lavom.\nA u vreme prve Mesečeve četvrti, 17. februara, pokušaćete da se postavite autoritativno prema nekome ko će, u stvari, biti jača ličnost od vas. Tokom gotovo celog perioda, vaša glavna opsesija biće potreba za ličnom slobodom i kako je osvojiti na diskretan način, da stalni partner ne oseti šta su vaše prave potrebe.\nMars u vašem znaku, od 2. februara, donosi romantična osećanja, potrebu za bliskošću, želju za romansom, ali verovatno imate osećaj da vas malo ko razume. Trudite se da ostavite povoljan utisak na one sa kojima svakodnevno dolazite u kontakt, i ako ste slobodni, mogao bi da se pojavi na vašem radnom mestu neko ko živi u inostranstvu i koga površno poznajete ili retko imate prilike da viđate.\nAko ste u stalnoj vezi ili braku, oslonite se na partnera, jer vam je u svakom pogledu podrška i moguće da će vam biti desna ruka u poslu. Motivisanost koju pokazujete na profesionalnom planu prenosite i na lični život dajući partneru kad god možete na znanje koliko vam je stalo do njega i trudićete se da svoj život držite pod kontrolom. Jedan Lav i Vodolija mogu pokazati želju da vam se previše mešaju u život, ali čak i ako se radi o dobrim namerama, svoje probleme ipak rešavajte sami. Ako se radi o nekome ko je rešio da vas osvoji, nezavisno od vašeg statusa, vrlo lako ćete mu dati na znanje gde mu je mesto.\nMlad Mesec, 10. februara, u vašoj astrološkoj kući tajnih ljubavi, može doneti neočekivani susret sa Rakom ili Škorpijom ili želju da obnovite odnos, čak i ako ste imali komplikovanu vezu. Najverovatnije vas, u odnosu na ova dva znaka, iz nekih razloga pomalo grize savest da niste postupili kako se od vas očekivalo.


Borko Puškić Borko Puškić Milan Parezanović Dragan Krsmanović Milutin Ilić Nikola Ninić Milan Radičević Zoran Mićić Borivoje Petrović Ivana Jovičić\nPetak, 27.04.2018 15:24\n„Vojna, oficirska i podoficirska čast i rodoljublje moraju biti tema u vojničkom obrazovanju“ smatra narodni poslanik Zoran Radojičić.\nGovoreći o zakonima koji su na dnevnom redu u Narodnoj skupštini, narodni poslanik Zoran Radojičić je istakao da se oštro protivi tome da se ovako bitni zakoni spajaju u jednu tačku dnevnog reda i da se donose po hitnoj proceduri.\nOn je istakao da Dveri nisu protiv toga da pripadnici Vojske Srbije učestvuju u humanitarnim operacijama, ali da su protiv učešća u operacijama pod okriljem EU jer smatraju da su to prikrivene misije NATO.\nPoslanik Deri je dodao da postoje brojne stvari koje urušavaju odbrambenu moć zemlje i da tu posebno ima u vidu strategijska i druga dokumenta, koja nisu doneta za vreme ove vlasti, a koja su sva urađena po zahtevima NATO i u kojima se favorizuju NATO standardi. „To je kontinuitet u ugrožavanju odbrambene moći zemlje. Pozivamo da se izmene dokumenta kao što su: Strategija nacionalne bezbednosti Repblike Srbije, Doktrina odbrane Republike Srbije, Doktrina Vojske Srbije, Dugoročni plan razvoja sistema odbrane“ – rekao je Radojičić.\nOn je napomeuo i da je upitan član 10 Zakona o vojsci jer nije precizirano koje su to ličnosti van struktura Ministarstva odbrane i Vojske Srbije koje će obezbeđivati vojna policija.\nZoran RadojičićSaopštenjaNATOVojska Srbije


Košarac: Nema kraja političkom bezobrazluku SDA – Top Portal\nRiječ je o bezobraznoj zamjeni teza jer je svima u BiH, kao i u inostranstvu jasno da su Izetbegović, Zvizdić i SDA produkovali krizu na nivou zajedničkih institucija uporno odbijajući da ispoštuju ustavna prava i izbornu volju srpskog naroda i Republike Srpske – rekao je Košarac Srni, komentarišući jučerašnje saopštenje SDA u kojem za opstrukciju rada parlamenta BiH optužuje SNSD.\n– Apsurdno je da takav Savjet ministara radi i šalje bilo kakve zakone i odluke parlamentu koji ga nije birao, a posebno je apsurdno da su mnogi od tih ministara istovremeno i poslanici i delegati u novom sazivu parlamenta BiH. Ako za dva mjeseca ne izaberemo novi Savjet ministara, moglo bi se desiti da Denis Zvizdić istovremeno bude i predsjedavajući Predstavničkog doma i predsjedavajući Savjeta ministara, što se nikada i nigdje u zemljama parlamentarne demokratije nije dogodilo – ukazao je Košarac.\n– Prva sljedeća odluka koju će Predstavnički dom donijeti biće odluka o potvrđivanju imenovanja predsjedavajućeg Savjeta ministara. To je i ustavna, i zakonska, i poslovnička obaveza Predstavničkog doma, nakon što Predsjedništvo BiH donese odluku o imenovanju predsjedavajućeg Savjeta ministara – naveo je Košarac.\n– To im neće proći, niti ćemo dopustiti da Srbe i Republiku Srpsku u zajedničkim institucijama ponovo predstavljaju poslušnici Bakira Izetbegovića i Denisa Zvizdića, kako to u SDA žele i sanjaju – poručio je Košarac.\n"Tegeltija nije ništa obećao Aleševiću, inspektor ugovorio dar za sebe"


U susret ADA Divine Awakening festivalu: Tri žene u zagrljaju ispod srpske, hrvatske i crnogorske zastave šalju važnu poruku regionu! - Kulturanadlanu\nHome Festivali U susret ADA Divine Awakening festivalu: Tri žene u zagrljaju ispod srpske,...\nMisija EXIT festivala još od osnivanja bila je razbijanje granica u nama i oko nas, povezivanje mladih na Balkanu, kako bi stasale generacije koje će zaustaviti cikluse sukoba koji potresaju naš region na svakih nekoliko decenija. Pored samog festivala koji je po prvi put, nakon ratnih devedesetih, na jednom mestu okupio mlade ljude iz svih krajeva bivše Jugoslavije, EXIT je pokrenuo veoma uspešne festivale u Hrvatskoj, Crnoj Gori i Bosni i Hercegovini. Ovim su uspostavljeni do sad najjači kulturno-turistički mostovi između ovih zemalja, zahvaljujući kojima su desetine hiljada mladih imali priliku da upoznaju svoje vršnjake iz susednih zemalja, u velikoj meri razbijajući predrasude koje su im pre toga bile nametnute. Takođe, EXIT Fondacija je do sada realizovala niz akcija, s ciljem da ojača glasove koji prizivaju normalan suživot i zdravu budućnost ovih prostora.\nPrevious articleKorzo pod vedrim nebom otvara nedelju izvođačke umetnosti u Novom Sadu\nNext articleDani Miroslava Čanglalovića


Evropski naučnici: Sibirske srebrne maske skoro 100 odsto štite od korone - Sputnjik Srbija\n09:57 17 April 2021\n© Foto : Administration of the Koltsovo\n11:05 13.01.2021 (osveženo 11:25 13.01.2021) Preuzmite kraći link\nTestiranje u laboratorijskim uslovima pokazalo je da novosibirske maske sa nanosrebrom imaju najviši stepen baktericidne filtracije - 99,9 odsto.\nInteresantno je da se ova jedinstvena sredstva individualne zaštite mogu nositi, ne samo jedan ili dva sata, već 12 sati, neprekidno, smatraju evropski naučnici.\nKao što je poznato, vakcine protiv virusa korona se prave protiv konkretnog soja. Međutim, virusi mutiraju, a nanočestice srebra nemaju konkretnu metu. Oni uništavaju sojeve koji su prisutno u vazduhu, bez obzira na njihovu prirodu. Iz ovoga proizilazi da „britanski“ soj virusa korona nije opasan za one koji nose ovu masku.\nFarmaceutske kompanije su se već zainteresovale za pronalazak sibirskih naučnika.


ISTRAŽIVANJE O HOMOFOBIJI U CRNOJ GORI – HRA\nU okviru panel rasprave „Homofobija i transfobija na Balkanu i iskustvo u drugim zemljama”, na konferenciji „Out of the Darkness”- pravda na Balkanu: jednakost za seksualne manjine, koja je 25. oktobra 2009. održana na Fakultetu političkih nauka u Podgorici, Akcija za ljudska prava predstavila je rezultate istraživanja javnog mnjenja u Crnoj Gori u odnosu na pojavu homoseksualnosti i prava ljudi homoseksualne orijentacije.\nRezultati istraživanja javnog mnjenja ipak nisu poražavajući u očekivanoj mjeri i pružaju nadu da je odgovarajućim informisanjem stanovništva moguće obezbijediti dostojanstven život pripadnicima LGBT populacije, koji u najvećem broju žive u opravdanom strahu od pshičkog i fizičkog nasilja okoline. Naime, naše posebno istraživanje iskustava 30 pripadnika ove populacije govori da je većina njih doživjela neki oblik fizičkog nasilja i bila žrtva diskriminacije od strane nastavnika, profesora, policije, a da ni jedan slučaj nije prijavljen zbog straha od reakcije okoline na njihovu seksualnu orijentaciju.\nNadamo se da će rezultati istraživanja pomoći posebno državnim organima da preduzmu neophodne obrazovne mjere za prevazilaženje predrasuda, poput one da je homoseksualnost bolest, što danas smatra čak 71% odraslog stanovništva Crne Gore. Krajnje je vrijeme za uspostavljanje kulture poštovanja ljudskih prava svih ljudi u Crnoj Gori, koja posebno uključuje pravo na dostojanstven život i zaštitu privatnosti.\nIstraživanje stavova opšte populacije o homofobiji (Preuzmite Microsoft PowerPoint prezentaciju, 1.17 MB ili PDF dokument, 480 KB)\nIskustvo 30 ispitanika homoseksualne orijentacije (PDF dokument)\nAspekti položaja transrodnih osoba u Crnoj Gori (PDF dokument)\nIstraživanja su omogućili ambasada Savezne Republike Njemačke i privatni donator


Makroekonomija i makroekonomski menadžment autora Igor Novaković, Slobodan Cvetanović Čitajte onlajn na Bookmateu\nIgor Novaković,Slobodan Cvetanović\nMakroekonomija i makroekonomski menadžment\nMakroekonomija se bavi izučavanjem ponašanja privrede kao celine. Njena preokupacija je istraživanje ljudskog delovanja na ishode funkcionisanja visoko agregiranih tržišta kao što su tržište rada, tržište kapitala ili tržište potrošnih dobara. Ukratko, tradicionalno makroekonomija proučava pojave na nacionalnom, a u savremenim uslovima makroekonomija proučava i pojave na globalnom nivou.\nIgor Novakovicje podelio/la utisakпре 3 године\nb2329621600je podelio/la utisakпре 2 године\nMilkaje podelio/la utisakпре 2 године\nb2887897626je citiraoпре 3 месеца\nmonetaristi ne veruju da je privreda podložna neravnoteži koju bi morala da neutrališe država.\nb0276803822je citiraoпре 6 месеци\nmakroekonomski menadžment ima vrlo važnu, a u pojedinimim situacijama i nezamenljivu ulogu u oblikovanju realnih ekonomskih tokova.\nciljevi makroekonomskog menadžmenta ne mogu imati samo ekonomsku suštinu, budući da se njihovim ostvarivanjem realizuju mnogobrojne promene u svim oblastima društvenog života, a ne samo u ekonomskoj sferi.


Stefanović: Policiji veće plate sledeće godine - Društvo - Dnevni list Danas\nPočetna » Vesti » Društvo » Stefanović: Policiji veće plate sledeće godine\nRad Vlade je bio izuzetno dobar i ima prostora za veće povećanje plata, rekao je Stefanović novinarima posle predavanja o bezbednosti učenika, kojem je prisustvovao u školi na Bežanijskoj kosi.\nOn je poručio da će se, u skladu sa mogućnostima i porocenama bezbednosti, povećavati broj školskih policajaca, a doći će i do „preraspodele snaga“ u nekim policijskim upravama, kako bi se bezbednost učenika povećala.\nStefanović je ocenio da će predavanja stručno osposobljenih policajaca, a ima ih 2.000, u svim školama u Srbiji pomoći deci četvrtoh i šestog razreda da se upoznaju sa opasnostima koje im prete, „da ne budu ničiji plen“.\nU ta predavanja će, kako je naglasio, biti uključeni i penzionisani policajci, ljudi sa velikim iskustvom i znanjem, što treba iskoristiti.\nUpitan da prokomentariše napada na novinarke televizije Pink, Stefanović je istakao da policija ne deli novinare po tome za koji medij rade i da će sve da ih zaštiti, jer nasilje u društvu ne sme da se toleriše.\nApsolutno osuđujemo sve napade na novinare, rekao je on i pozvao i novinare i njihova udruženja da sve pretnje odmah prijave, a ne da „posle pet dana objavljuju to na Tviteru“.\nStefanovićć je podsetio da je policija do sada reagovala na svaku pretnju upućenu preko društvenih mreža bilo nekom novinaru ili političaru, i da će to činiti i ubuduće.\nZa napad na novinarke Pinka u subotu tokom protesta Dveri Stefanović je konstatovao da su to stvari koje moraju ne samo da se osude, nego da se ne dozvoli da se ponove.


Zvezda i Partizan žele istog plejmejkera: Kreće "rat" u režiji "večitih", ko će pre do košarkaša Uniksa? - Telegraf.rs\n23/06/22 | 18:01\nSezona se tek završila, a već bi moglo da postane "vrelo"\nPomama za košarkašima ovog leta u Srbiji biće veća nego ikad pre jer će i Zvezda i Partizan igrati Evroligu iduće sezone. Zbog toga su "večiti" krenuli u potragu za pojačanjima, a kao potencijalno se pominje ime Lorenca Brauna, prenosi Mateo Andreani italijanski novinar.\nLorenco Braun je svoju košarkašku afirmaciju u Evropi stekao upravo u dresu Crvene zvezde, kada ga je Milan Tomić doveo iz Kine. Odigrao je sasvim solidnu sezonu, a to ga je preporučilo ekipi Fenerbahčea, za koju je nastupao u sezoni 2020/2021.\nPosle godinu dana u Turskoj, došao je red i na put u Rusiju gde je sa velikim uspehom nastupao za Uniks, gde je u proseku imao 13,8 poean i 6,1 asistenciju po meču.\nBez sumnje je da bi igrač ovakvog kalibra legao i Crvenoj zvezdi, ali i Partizanu, no, pitanje je da li će uspeti da ga dovedu s obzirom na to da je on uzeo špansko državljanstvo, te se tako i nametnuo nekim klubovima iz Lige Endesa.\nBjelicu žele u Golden Stejtu i sledeće sezone: "Cilj je da zadržimo ceo tim od prošle sezone"\nPartizan prvo da plati 646 miliona koje duguje za porez.\nIzvin te na izrazu, ali grobarima se bukvalno dize na sadasnje i bivse zvezdine igrace!!!\nUprava Partizana svoje komplekse leci dovodjenjem bivsih igraca Zvezde,a nekad i tadasnjih igraca,tuga.


Promocija ponude subotičkih pijaca i onlajn kupovina – JKP Subotičke pijace\nPromocija ponude subotičkih pijaca i onlajn kupovina\nOd 1. decembra kupci na subotičke pijace mogu “stići” i ako ostanu kod kuće. Javno komunalno preduzeće “Subotičke pijace” i najposećeniji subotički web portal Subotica.com pustili su u rad onlajn pijacu koja posetiocima nudi mogućnost da preko kompjutera ili mobilnog telefona potraže proizvode koji se prodaju na pijacama i saznaju gde, od koga i po kojim cenama ih mogu kupiti.\nU odeljku “pijaca” web portala Subotica.com za sada je predstavljeno oko 160 proizvođača i prodavaca prehrambenih proizvoda koji svoju robu kupcima inače nude na Mlečnoj i Kvantaškoj pijaci, pijaci “Zelenac” i pijaci u Teslinom naselju. Deo ponuđača nudi i dostavu na kućnu adresu ili preuzimanje robe na “kućnom pragu”, a neki ovu mogućnost koriste da bi povećali vidljvost svoje ponude na tezgama ili drugim prodajnim prostorima na pijacama.\n– Nakon što je Ministarstvo poljoprivrede vodoprivrede i šumarstva pustilo u rad portal “E-pijace”, koji omogućuje prezentaciju ponude sa poljoprivrednih gazdinstava širom Srbije, uvideli smo da je ovakav model izvodljiv i primenjiv i na lokalnom nivou – kaže Dejan Ljubisavljević, direktor JKP “Subotičke pijace”. – Potrebe naših zakupaca, ali i njihovih kupaca, u skladu su sa trendovima poslovanja u 21. veku, pa je naša saradnja sa portalom Subotica.com prilika da pojačamo vidljivost pijaca i omogućimo kupcima da na praktičan i jednostavan način dođu do proizvoda koji su im potrebni. Pošto svakodnevno pratimo trendove i osluškujemo potrebe tržišta, verujemo da je onlajn prezentacija ponude korisnika naših usluga na pijacama logičan sled poslova koje radimo u nastojanju da se prilagođavamo vremenu.\nDirektor JKP “Subotičke pijace” ističe da onlajn pijaca na portalu Subotica.com, u odnosu na neke druge oblike trgovine ove vrste, koji se uglavnom realizuju preko društvenih mreža, nudi značajno sigurniji izbor robe, naročito prehrambenih proizvoda,\n– Korisnici naših usluga, koje predstavljamo na portalu, prolaze veterinarsku i fitosanitarnu kontrolu, pa je kvalitet njihove robe daleko pouzdaniji, što je veoma važno za poverenje kupaca. Smatram da smo realizacijom ovog projekta, kao preduzeće iz javnog sektora, postali pioniri u elektronskom predstavljanju pijačne ponude. To potvrđuje i interesovanje kolega iz drugih gradova, koji žele da slede naš primer – zaključuje Dejan Ljubisavljević.\nSubotička elektronska pijaca je nastala u saradnji JKP “Subotičke pijace” i redakcije web portala Subotica.com sa ciljem da pijačna ponuda kupcima bude dostupna i onlajn. Na jednoj strani iskustvo, logistika i zanje vezano za pijačnu delatnost, a na drugoj medijski potencijal i elektronska podrška, ujedinli su dva partnera na ovom projektu.\n– Promocijom pijaca i ponude na njima, želimo da podržimo zdrav način ishrane, domaće proizvođače iz Subotice i okolnih naselja i dalji razvoj poljoprivredne prozovodnje u regionu – kaže Goran Todorov, urednik portala Subotica.com. – U skladu sa epidemiološkom situacijom, otežanim uslovima trgovanja, ali i sve većom potrebom da se prodavci, odnosno proizvođači na pijacama predstave i elektronski, očekujemo da će “onlajn tezge” biti posebno interesantne malim proizvođačima i gazdnistvima koja imaju veliku ponudu, ali nemaju kapacitet da svoju robu svakodnevno iznose na pijace. Svesni smo da je kupovina na pijaci poseban doživljaj, ali činjenica je i da u ovakvim okolnosrima nisu svi u mogućnosti da dođu do pijaca.\nRedakcija portala Subotica.com je otvorila i mogućnost da se, uz zakupce tezgi na pijacama, na “onlajn tezgama” predstave i proizvođači i prodavci koji svoju robu žele da ponude samo elektronski, uz lično preuzimanje ili dostavu.\nOnlajn pijacu možete posetiti na adresi https://www.subotica.com/pijaca.


Špar i Ramstor supermarketi od sledeće godine u Srbiji - Retail Serbia\n"Planirali smo prvo da otvorimo svoja predstavništva u manjim sredinama u kojima ne postoji dovoljno ili nema uopšte trgovina većeg formata. Za sada samo možemo da kažemo da ćemo početi prvo s gradnjom u Vojvodin"i - kažu u „Šparu“.\nPredsednica Komisije za zaštitu konkurencije Dijana Marković-Bajalović kaže da je dobro što na naše tržište ulazi jedno veliko trgovačko ime, i da će to značiti povećanje konkurencije, poboljšanje usluga i pad cena proizvoda.\n"Nadam se da će srpski kupci konačno moći da biraju između više ponuđača i da neće najviše u Evropi trošiti na hranu. Takođe, pitanje je u kojem obimu će ti novi trgovinski lanci da uđu kod nas. Izgradnja samo jednog hipermarketa ne znači ništa. Potrebno je mnogo više" - kaže Dijana Marković-Bajalović.\nOna smatra i da su glavni razlog sporog dolaska stranih trgovinskih lanaca u Srbiju razne fizičke i tehničke prepreke, i da bi njihovim uklanjanjem, odnosno uvođenjem raznih olakšica u Srbiji bila daleko veća konkurencija.\n„Špar“ je inače najveći lanac supermarketa u Austriji, gde postoji skoro 1.000 objekata, dok njih 500 posluje u Italiji i oko 280 u Sloveniji, Mađarskoj, Češkoj i Hrvatskoj. Ukupno je u „Šparovim“ marketima zaposleno oko 25.000 ljudi.\nOsim „Špara“, i turski „Ramstor“ planira da otvori objekat u Nišu. Ova turska firma već ima objekte u Makedoniji, a samo u šoping centar u Skoplju uloženo je preko 35 miliona evra. „Ramstor“ je deo turskog „Migrosa“ koji svoje prodajne objekte ima u lancu „Ramstor“ i u Rusiji, Azerbejdžanu, Kazahstanu i Kirgistanu, dok je tokom prošle godine zatvorio tri objekta u Bugarskoj.\nU Ministarstvu trgovine i usluga kažu da bi gradnja prvih objekata „Špara“ trebalo da počne do kraja godine.


Van Ustava Kosova nema kompromisa\nInstitucije Kosova neće pristati na kompromise kojima se krši Ustav Kosova i narušava teritorijalni integritet u vezi s planom o šest tačaka o kojima pregovaraju Srbija i UN, ocena je predstavnika institucija u Prištini. S druge strane, predstavnici Srba ističu da misija Euleks nije prihvatljiva.\nKosovska strana će ostati pri stavu da ne prihvati plan generalnog sekretara Ujedinjenih nacija Ban Ki Muna kojim se reguliše razmeštanje Euleksa i u srpskim sredinama na Kosovu, jer se njime rizikuje suverenitet Kosova.\nPortparol predsednika Kosova Džavit Bećiri kaže da je Kosovo otvoreno za pregovore sa medjunarodnom zajednicom o rasporedjivanju Euleksa ali samo uz poštovanje kosovskog Ustava.\n“Razgovori će se nastaviti ali ovo je granica koju institucije i gradjani Kosova ne mogu preći jer se narušava funkcionalnost i suverenitet države”, ističe Bećiri.\nPortparol dodaje da je sam predlog Martija Ahtisarija kompromis i da ne postoji mogućnost da se pozicija promeni. Plan Ban Ki Muna koji u šest tačaka reguliše pitanje medjunarodnog civilnog prisustva i u okviru toga otvara prostor za delovanje Euleksa prema Rezoluciji 12 44, podržao je Beograd, posle višednevnih pregovora sa predstavnicima UN i EU.\nPriština je odbila plan pošto on sadrži delove koji stopiraju prenos ovlašćenja. Tako pitanje policije podrazumeva da u ‘delovima Kosova pretežno naseljenim Srbima kao i carinska kontrola na severu Kosova budu pod medjunarodnom, a ne pod kontrolom vlasti u Prištini’. Za kosovske vlasti to bi značilo ‘legalizovanje paralelnih struktura’.\nZvaničnici Vlade kažu da je Priština iznela svoje predloge koji su u skladu sa Ustavom i Ahtisarijevim planom. Prema rečima zamenika premijera Hajredina Kućija, Priština odbacuje sva rešenja koja su suprotna Ustavu, te dodaje da će se dijalog nastaviti.\n“Mi smo ovih dana analizirali i posle razgovora sa predstavnicima EU i SAD došli smo do zaključka da plan od šest tačaka ima delove koji nisu u skladu sa političkim i ustavnim redom na Kosovu i ne garantuju jedinstven sistem, zbog toga nismo prihvatili plan”, kazao je Kući.\nS druge strane Beograd podržava rekonfiguraciju civilnog prisustva na Kosovu samo ako je ona u skladu sa Rezolucijom 1244 i Ustavom Republike Srbije. Predstavnici kosovskih Srba očekuju da se posle odbijanja plana generalnog sekretara Ujedinjenih nacija Ban Ki Muna od strane vlasti u Prištini i odlaganja sednice Saveta bezbednosti nastave pregovori o misiji Euleks uz prihvatanje srpskih uslova.\nNebojša Jović, predsednik Srpskog nacionalnog veća severne Mitrovice ističe da je većina srpskog naroda protiv Euleksa koji predvidjen planom Martija Ahtisarija o nadgledanoj nezavisnosti. Jović je skeptičan da može doći do kompromisa i prihvatanja uslova Beograda o neutralnosti Euleksa, te upozorava da se najverovatnije radi o političkim potezima.\n“Ali se plašim da je Euleks uvideo pa rekao dobro ljudi evo nećemo Ahtisarijev plan, bićemo statusno neutralni ja ne znam kako mogu biti statusno neutralni kada UNMIK je sva svoja ovlašćenja preneo na kosovske institucije koje su nelegitmne i direktno suprotstavljene Rezoluciji 12 44 i to je taj strah ukoliko toga ne bude to će biti jedan pozitivan korak”, rekao je on.\n“Mislim da Priština samo fingira i mislim da je to priča da se srpska javnost pridobije jer srpska javnost ali nažalost i neki političari pričaju - eto čim Albanci nešto ne prihvate to je sa nas Srbe dobro, ali šta ako Albanci igraju igru pa ne prihvataju ono što njima ide u prilog da bismo mi rekli - eto oni ne prihvataju ajde mi da prihvatimo”, dodao je.\nJović ističe da se u nastavku procesa Beograd mora zalagati za novu medjunarodnu misiju.\n“Euleks je ipak stvoren na osnovu Ahtisarijevog plana, znači ako zaista želimo jednu misiju koja će srediti stanje na Kosovu, i samim tim u celom regionu, da ta misija treba biti neka treća nova, koja se neće zasnivati na Ahtisarijevom planu koja će sprovoditi Rezoluciju 12 44”, rekao je Jović.\nU naporima da se pronadje sporazum o rasporedjivanju Euleksa na celoj teritoriji Kosova, koji bi bio prihvatljiv za albansku i srpsku stranu, narednih dana će se nastaviti pregovori. Ostaje da se vidi da li će biti rešenja do petka, kada bi se mogla održati sednica Saveta bezbednosti.\nPremijeri Srbije i Kosova u Beču o carinama


PROFESOR PAVLE PETROVIĆ: Tri izazova za Vladu Srbije u 2016. - Nira Press\nPočetna » PROFESOR PAVLE PETROVIĆ: Tri izazova za Vladu Srbije u 2016.\nZa Vladu Srbije predstoji godina sa tri izazova: dalje smanjenje fiskalnog deficita, racionalizacija zaposlenih u javnom sektoru i okončanje statusa preduzeća u restrukturisanju koja predstavljaju teret i za budžet i za privredu. Blagi privredni rast će postojati i u 2016. godini, ali je veoma važno kako će se sve reforme izvesti\nTačno je da su u 2015. godini ostvareni dobri rezultati u fiskalnoj konsolidaciji, ali sada te rezultate treba održati i nastaviti sa smanjivanjem deficita, a to je teži deo posla. Osim toga, smanjenje broja zaposlenih u javnom sektoru i posao na konačnom rešavanju sudbine preduzeća u restrukturisanju, koji treba obaviti u 2016., učiniće tu godinu presudnom za reforme koje sprovodi Vlada Srbije.\nOvo su samo neki od stavova prof. Pavla Petrovića, predsednika Fiskalnog saveta Republike Srbije, nezavisnog, stručnog tela čiji je rad počeo u aprilu 2011. godine i čiji je zadatak da pažljivo evidentira sve što se dešava u srpskim finansijama, te da o tome izveštava Skupštinu, Vladu i javnost. U razgovoru za Magazin Biznis prof. Pavle Petrović objašnjava kako je došlo do privrednog rasta u 2015. godini, najavljuje šta možemo očekivati u 2016. godini na planu fiskalne konsolidacije i privrednog oporavka i govori o najvećim izazovima za Vladu Srbije i građane, do kojih će dolaziti u godinama reformi.


disbalans Архиве - Biznis i Finansije\nHome\tTags\tPosts tagged with "disbalans"\n„Privreda se u uslovima epidemije našla u velikom disbalansu, jer su njeni prihodi drastično opali. S druge strane, rashodi po osnovu zarada, poreza, zakupnina poslovnog prostora, komunalnih usluga i drugi, ostali su na istom ili sličnom nivou. Ovakva situacija može da dovede do masovnih stečajeva i velikog rasta nezaposlenosti. Zato centralne banke pokušavaju da ubacivanjem dodatne likvidnosti pomognu preduzećima i bankama da premoste nagli pad prihoda. I da na taj način smanje broj stečajeva i otpuštanje radnika“, kaže za „Blic Biznis“, profesor na Ekonomskom fakultetu u Beogradu MIlojko Arsić i nastavlja.\nOn dodaje da centralne banke velikih zemalja, koje imaju stabilnu tražnju za domaćim novcem, smanjuju kamatne stope, sa ciljem da podstaknu kreditnu aktivnost. Međutim, kako ova standardna mera monetarne politike nije dovoljna, centralne banke (ECB, FED) su ponovo aktivirale programe u okviru kojih ubacuju velike količine novca u privredu.\nU slučaju Srbije smanjenje kamatnih stopa NBS, koje je već primenjeno na samom početku krize, neće imati značajniji uticaj na rast kreditne aktivnosti. Donošenjem odluke o opštem obustavljanju servisiranja kredita u naredna tri meseca smanjeni su troškovi preduzeća i građana, uključujući i one čiji prihodi u uslovima krize nisu opali.\nMeđutim, kako Arsić ocenjuje, ovom merom je pogoršana likvidnost banaka. A time i njihova sposobnost da pokrivaju sopstvene troškove, ali i da odobravaju nove kredite preduzećima kako bi se u uslovima krize premostio problem likvidnosti.\nStoga je opravdano da Narodna banka donese mere kojima bi poboljšala likvidnost poslovnih banaka, a preko njih i likvidnost privrede. U uslovima koji postoje u Srbiji efikasna mera bi mogla da bude smanjenje obaveznih rezervi poslovnih banaka, što su neka privredna udruženja već predložila.\nPrivremene poreske olakšice\nObavezne rezerve u Srbije su visoke pa bi se njihovim smanjenjem moglo ubaciti relativno dosta novca u privredu kako bi se obezbedila dodatna sredstva za odobravanje kredita.\nOsim preko monetarne politike država bi mogla da ublaži negativne efekte krize na privredu na taj način što bi za delove privrede koji su naročito snažno pogođeni epidemijom uvela privremene poreske olakšice.\nTo pre svega znači da bi se privremeno odložilo plaćanje poreskih obaveza po osnovu poreza na zarade i doprinosa, poreza na dobit, poreza na imovinu i drugih. Ove mere bi trebalo da budu selektivne. One bi trebalo da obuhvate one sektore privrede koji su naročito pogođeni recesijom (hotelijerstvo, transport, mala preduzeća, proizvođači trajnih potrošnih dobara i dr.) kako bi se sprečio drastični pad poreskih prihoda i enorman rast fiskalnog deficita po tom osnovu.\nOslobađanja i odlaganja poreskih obaveza mogla bi biti uslovljena time da preduzeća u određenom vremenskom periodu zadrže zaposlenost na nivou koji je postojao pre epidemije. Selektivne poreske olakšice i oslobađanja ne bi narušili ravnopravnost učesnika u privredi, jer epidemija nije podjednako pogodila sve delove privrede.\nAko se selektivnost primenjuje u slučaju drugih prirodnih nepogoda kao što su suše, poplave ili zemljotresi, onda je pravno moguća i u slučaju epidemije.\nDržava bi mogla da formira poseban fond solidarnosti iz koga bi odobravala socijalnu pomoć radnicima koji su usled epidemije prestali da primaju zaradu. Nakon okončanja epidemije država bi mogla da pokrene nove javne investicije, kako bi ubrzala oporavak privrede.\nDržava bi, osim monetarnih i fiskalnih mera, trebalo da preispita i delimično modifikuje ograničenja za kretanje građana i režim saobraćaja. Jer, time se dodatno obara privrednu aktivnost u delatnostima koje mogu relativno normalno da rade i u postojećim okolnostima, kao što je to slučaj sa poljoprivredom, građevinarstvom, nekim delovima industrije.


Lagumdžija u Briselu istaknuo važnost regionalne saradnje\n19. novembar/studeni, 2012.\nZamjenik predsjedavajućeg Vijeća ministara i ministar vanjskih poslova Bosne i Hercegovine Zlatko Lagumdžija kazao je danas u Briselu da regionalna saradnja zauzima jedno od najvažnijih mjesta u vanjskoj politici BiH jer se regionalnom saradnjom potvrđuju i drugi vanjskopolitički prioriteti zemlje, iznad svih evroatlantske integracije.\nLagumdžija je danas učestovao, na poziv evropskog komesara za regionalnu politiku Johannesa Hahna, na ministarskom sastanku o Jadransko-jonskom regionu kada je izrazio podršku uključivanju Jadransko-jonskog regiona u EU makroregionalnu strategiju.\nMinistar je naglasio da se nova makroregionalna strategija savršeno uklapa u ekonomske i političke planove zemalja Jadransko-jonskog regiona koje nisu članice EU, među kojima je i BiH, s obzirom na njihovu jasno izraženu težnju za članstvo u EU.\nNaglasio je da Bosna i Hercegovina makroregionalnu strategiju vidi ne samo kao intenziviranje saradnje sa susjedima, već i kao stratešku poziciju koja se jasno uklapa u širu sliku pristupanja Evropskoj uniji.\nMinistar Lagumdžija je ocijenio da će Strategija ojačati tradicionalne veze u regionu, te u isto vrijeme pokazati kapacitet zapadnog Balkana da bude jednakopravan i odgovoran partner zemljama članicama Evropske unije.


PRESUDA KAO IZ HOROR FILMOVA Grupa Italijana seksualno iskorišćavala decu migrante\nMala opstina Mondragone, na jugu Italije blizu grada Kaserta, proteklih dana bila je u centru paznje kao novo zariste Civida19, među stranim radnicima koji tu zive i rade.\nMeđutim, prema pisanju dnevnog lista Avenire, žrtve kriminala u tom gradu su upravo stranci, jer je policija otkrila i privela pravdi grupu Italijana koji su seksualno iskorisćavali maloletne migrante bez roditeljske pratnje.\nU presudi sudija navodi, kako pise list, da su seks sa decom placali po 5 ili 10 eura, pićem, cigaretama ili dopunom za mobilni telefon.\nDeca koja su seksualno iskorisćavana su maloletni migranti, koji su dosli u Italiju bez roditelja, a poreklom su Bugari, Egipcani, Albanci.\nNajmanje 10 tela nađeno je pored puta na severozapadu Meksika dan nakon što je banda sina uhapšenog narko bosa Hoakina "El Čapa" Guzmana pokušala da preotme teritoriju koju kontroliše narko lord o kome se Netfliks nedavno snimio seriju.


Ponovo blokade na severu Kosova | Autonomija\nPonovo blokade na severu Kosova\nKolona vozila Kfora zaustavljena u Zvečanu, Srbija upozorila međunarodnu zajednicu da ne pristaje na pokušaj Prištine da na prelaze sa Srbijom razmesti carinike Kosova.\nKolona vozila Kfora zaustavljena je večeras, oko 22. 15 časova, u Zvečanu. Nekoliko teretnih kamiona i autobusa preprečili su put koloni Kforovih vozila u kojoj se nalazi oko 20 oklopnih vozila, kamiona, džipova, sa vojnicima nemačkog kontingenta međunarodnih snaga.\nOva kolona je imala nameru da preko Zvečana ide prema Leposaviću, odnosno prema administrativnom prelazu Jarinje.\nVojnici Kfora, kako prenose agencije razgovaraju sa lokalnim Srbima, a na licu mesta se nalaze i pripadnici Kosovske policijske službe.\nSituacija je mirna, ali napeta. Saobraćaj između Zvečana i Kosovske Mitrovice u potpunosti je obustavljen.\nPrethodno su građani u severnom delu Kosovske Mitrovice postavili barikade na dve lokacije u tom gradu. Šljunak je istovaren na putu između Zvečana i Kosovske Mitrovice, kao i u blizini takozvanog istočnog mosta, gde se saobraćaj obavlja jednom kolovoznom trakom.\nVečeras je obnovljena barikada na magistralnom putu Kosovska Mitrovica – Raška, u mestu Rudare.\nSrbija upozorava uoči 16. septembra\nPredsednik Srbije Boris Tadić rekao je da će od međunarodnih zvaničnika tražiti da spreče pretnje i unilateralne pokušaje Prištine da na prelaze sa Srbijom razmesti carinike Kosova.\n„Za nas je posebno zabrinjavajuće to što su oni koji su spremni na ovakve unilateralne akcije spremni da to učine uz upotrebu sile“, rekao je predsednik Srbije. On je dodao da je Priština, i oni koji je podržavaju, odgovorna za razvoj situacije na Kosovu. Tadić je ocenio da razmeštanje kosovskih carinika na administrativne prelaze ne doprinosi miru.\n„Na vreme šaljem poruku da nećemo prihvatiti takvo rešenje ni pod kakvim pritiscima“, kazao je predsednik Srbije.\nTadić je naveo da to što je Srbija obaveštena o takvim namerama Prištine o uspostavljanju novog režima na administrativnim prelazima ne znači da prihvata takve namere.\n„Učinićemo sve da do toga ne dođe, ali moramo da upozorimo međunarodne institucije da, ako do toga dođe, one preuzimaju odgovornost za sve eventualne konsekvence“, poručio je on.\n„Sve međunarodne predstavnike koji se igraju sa mirom i životima ljudi, donošenjem neodgovornih odluka, ne mogu da razumem – to je vrhunska neodgovornost i opasno, i zato ćemo kroz sve međunarodne institucije preduzeti sve mere da se ta namera zaustavi“, najavio je Tadić.\nUpitan kako to da Beograd priznaje carinske pečate Kosova, a ne prihvata carinike iz Prištine na administrativnim prelazima, Tadić je naveo da UNMIK garantuje neutralnost pečata.


Za integrisano upravljanje koridorom rijeka Save i Drine 30 miliona eura – Biznis.ba\nNaslovnaBiHZa integrisano upravljanje koridorom rijeka Save i Drine 30 miliona eura\nobjavljeno 10. dec 2020. u 13:05\nMinistar finansija i trezora Bosne i Hercegovine Vjekoslav Bevanda potpisao je danas sa šefom Ureda Svjetske banke u BiH Emanuelom Salinasom ugovor o zajmu u vrijednosti 30 miliona eura namijenjenih za integrirano upravljanje koridora rijeka Save i Drine.\nMeđunarodna banka za obnovu i razvoj na taj način podržala je Program integriranog razvoja koridora rijeka Save i Drine koji će se provoditi u tri faze, a regionalnog je karaktera jer uz BiH obuhvata područje Crne Gore i Srbije.\nMinistar Bevanda naglasio je da je riječ o važnom i složenom projektu koji ima za cilj zaštitu okoliša, ali i zaštitu od poplava te unapređenja plovnog puta deminiranjem desne obale koridora rijeke Save, saopćeno je iz Ministarstva finansija i trezora BiH.\n– Važnost tog projekta je i u regionalnoj saradnji koja nam je u ovom segmentu potrebna što smo najbolje vidjeli kada su bile poplave. Moramo se okrenuti zaštiti okoliša i ulaganjima u naše prirodne potencijale – istaknuo je ministar Bevanda.\nPrema uvjetima iz Ugovora o zajmu sredstva u iznosu 30 miliona eura bit će alocirana na Republiku Srpsku uz rok otplate od 32 godine i sedam godina greis perioda.\nMinistar Bevanda izrazio je zahvalnost Svjetskoj banci koja pruža podršku u konzultantskim poslovima i finansiranju projekata koji doprinose boljoj kvaliteti života građana BIH.\nUgovor je potpisan korespodentno, bez uobičajenih ceremonija, zbog epidemioloških mjera koje su poduzete u sprječavanju širenja pandemije koronavirusa Covid -19.


Jovanović: Mladost ne sme da nam bude alibi - SPORTSKI ŽURNAL\nKošarkaši Borca pobedili su večeras u Čačku ekipu Mege sa 80:68, u meču četvrtog kola ABA lige\nTrener košarkaša Mege Vladimir Jovanović rekao je večeras da njegovom timu mladost ne sme da bude alibi za igru, kao i da će pokušati da u narednom periodu budu što bolji.\n"Moja ekipa je jako mlada, ali ta mladost ne sme da bude alibi. Mi nastavljamo da radimo i pokušaćemo u narednom periodu da rastemo i budemo što bolji kako sezona bude odmicala", rekao je Jovanović, preneo je klupski sajt.\nKošarkaši Borca pobedili su večeras u Čačku ekipu Mege sa 80:68, u meču četvrtog kola ABA lige.\nJovanović je dodao da je Mega uspevala da kontroliše meč, sve do trenutka kada su počeli padovi u igri.\n"Međutim, kada su se dešavali padovi, i tu pre svega mislim na skoku u napadu i kada smo bili bez dovoljno fokusa u odbrani njihovih šutera koji su u tome jako dobri, s obzirom da cela ekipa odlično šutira za tri poena, rezultat je išao gore", rekao je on.\nTrener gostujuće ekipe istakao je da mu je drago što se u Čačku igra sve bolja i bolja košarka iz sezone u sezonu, a posebno je pohvalio atmosferu u dvorani.\nNa tabeli ABA lige oba tima imaju učinak od dve pobede i dva poraza.\nU sledećem kolu ABA lige Mega dočekuje FMP, a Borac gostuje Zadru.


GERONTOLOŠKI CENTAR DOMAĆIN JAVNE TRIBINE – Gerontološki centar – Zrenjanin\nGERONTOLOŠKI CENTAR DOMAĆIN JAVNE TRIBINE\nZrenjaninski Gerontološki centar je u utorak, 26. maja, bio partner i domaćin socijalnim radnicima iz Srbije i regiona. Izuzetno posećena javna tribina „Socijalni rad između politike i stručnosti“ privukla je, u Baroknoj sali Gradske kuće u Zrenjaninu, poznavaoce ove oblasti iz Bugarske, Bosne i Hercegovine, Hrvatske i Republike srpske.\nNa početku skupa sa preko stotinu posetilaca, Vukica Čukalović se ispred organizatora obratila prisutnima. Zorica Vučković, direktorka Gerontološkog centra u Zrenjaninu, je podsetila na dugu istoriju institucionalnog socijalnog rada u gradu, a na potrebu konstantne borbe protiv bede i siromaštva građana pozvao je Janjićije Jeremić iz Ministarstva za rad, zapošljavanje, socijalna i boračka pitanja. Ispred Grada Zrenjanina dobrodošlicu i uspešan rad javne tribine poželeo je gostima Duško Radišić, pomoćnik gradonačelnika.\nU radu tribine, koju je organizovala Unija društava socijalnih radnika Republike Srbije, učestvovali su sa beogradskog Fakulteta političkih nauka Prof. dr Dragoslav Kočović i Prof. dr Milan Petričković, zatim diplomirani socijalni radnik Ružica Milošević iz centra za socijalni rad u Osijeku, Jasmina Zagorac, master student Fakulteta političkih nauka u Sarajevu, Saša Jovanović, iz Gradskog centra za socijalni rad u Jagodini, i Biljana Jelenić iz Centra za socijalni rad u Aleksincu.\nPosle izlaganja radova usledila je diskusija učesnika tribine, a zatim su usvojeni zaključci kao mogući predlozi koji će se koristiti prilikom izrade zakona iz oblasti socijalne zaštite.


Francuska: Vals priznao poraz, Amon kandidat socijalista - Sputnjik Srbija\n21:17 05 Avgust 2020\nFrancuska: Vals priznao poraz, Amon kandidat socijalista\n21:11 29.01.2017 (osveženo 21:29 29.01.2017) Preuzmite kraći link\nBivši francuski premijer Manuel Vals priznao je poraz na izborima u Socijalističkoj partiji i čestitao je pobedu bivšem ministru obrazovanja Benoa Amonu, koji će predstavljati tu političku opciju na predstojećim predsedničkim izborima na proleće.\nU drugom krugu stranačkih izbora Amon je dobio 58, a Vlas 41 odsto glasova.\n„Prajmeriz je završen. Amon je pobedio i iskreno mu čestitam. Već sam ga pozvao i uskoro ćemo se sastati“, rekao je Vals.\nIzbori u francuskoj levici: Vodi Amon, Vals drugi\nOn je dodao da je Amon od sada kandidat socijalista, te da mu predstoji da učini mnogo toga kako bi ujedinio celokupnu „socijalističku porodicu“.\nViše od 1,3 miliona pristalica francuske levice glasalo je u drugom krugu unutarstranačkih izbora Socijalističke partije, saopštili su organizatori.\nRojters prenosi da je današnji odziv veći od onog zabeleženog u prvom krugu, održanom prošle nedelje.\nAmon (49), bivši ministar obrazovanja, dobio je više glasova od Valsa (54) i u prvom krugu unutarstranačkih izbora.\nAmon je, inače, tradicionalni levičar kog je iz Vlade izbacio predsednik Fransoa Oland, jer je kritikovao njegovu ekonomsku politiku.\nstranački izbori, prajmeriz, predsednički izbori, Benoa Amon, Manuel Vals, Francuska\n05/08 20:40 Prvi kontingent ruske pomoći Bejrutu stigao u Liban /video/\n05/08 20:36 Sukob interesa: Kandidatkinja sa liste DPS-a štampa glasačke listiće za crnogorske izbore


Srbija zaostaje po položaju žena u oblasti rada i novca\nBeta\t 2. februara 2016. 14:40\nSrbija najviše zaostaje za EU po položaju žena u oblasti rada i novca, a najmanje u oblasti zdravlja, dok je iznad proseka EU kada je reč o moći, odnosno učešću žena u odlučivanju i upravljačkim strukturama, pokazuje Indeks rodne ravnopravnosti u Srbiji.\nU celini, Srbija ima bolji rezultat na planu rodne ravnopravnosti od nekoliko članica EU, ali je u grupi zemalja sa najnižim zbirom poena, navodi se u izveštaju “Indeks rodne ravnopravnosti 2016” koji je za Srbiju danas objavljen.\nPrema Indeksu rodne ravnopravnosti koji je pripremljen u saradnji sa Evropskim institutom za rodnu ravnopravnost, Srbija je na 22. mestu zajedničke liste sa članicama EU sa ukupnim rezultatom od 40,6 poena od 100, dok je prosek u EU 52,9 poena.\nU izveštaju se ocenjuje da je rodna ravnopravnost izazov i za EU, a da će u slučaju Srbije biti potrebno “snažno političko opredeljenje, pametno uložena sredstva i efikasna koordinacija politika” u cilju ostvarivanja rodne ravnopravnosti.\nSrbija je po zastupljenosti žena u odlučivanju medju 10 najbolje pozicioniranih članica EU, zahvaljujući značajnijoj zastupljenosti žena u Narodnoj banci a delom i zastupljenošću žena u parlamentu.\nNa tom planu Srbija sa 43 poena ima bolji rezultat od proseka EU koji je 39,7.\nNajlošiji rezultat Srbija je ostvarila u oblasti rada koja se odnosi na dostupnost posla, odnosno položaj žena na tržištu rada.\nU toj oblasti Srbija ima 38,2 poena, po čemu zaostaje za poslednjom članicom na listi, Slovačkom, dok je posek u EU 61,9 poena.\nSlično tome žene su u nepovoljnijem položaju kada je reč o novcu, odnosno razlikama u zaradi i prihodima, izloženosti siromaštvu i raspodeli prihoda.\nNa tom planu Srbija sa 39,2 poena zaostaje za evropskim prosekom od 67,8 poena, i na listi je pretposlednja, ispred Rumunije.\nU oblasti znanja koje obuhvata razlike u obrazovanju između muškaraca i žena, razlike izmedju Srbije i EU su manje izražene nego u slučaju rada i novca, ali ne toliko zbog boljih rezultata Srbije koliko zbog lošijeg zbira na evropskom nivou, navodi se u istraživanju.\nRezultat Srbije u oblasti znanja je 36,1 poena, a prosek EU je 49,1 poen.\nKada je reč o raspolaganju vremenom razlike između žena u Srbiji i EU nisu toliko izražene.\nSrbija je sa 31,2 poena bolje pozicionirana na listi u odnosu na druge oblasti ali je i dalje u grupi zemalja sa najnižim rezultatima. Prosek EU u oblasti znanja je 37,6.\nU izveštaju se navodi da je slika o rodno zasnovanom nasilju u Srbiji nesistematična i nepotpuna.\nU planu je, kako se dodaje, da se u Srbiji sprovede takozvana FRA studija o nasilju nad ženama, prvi put sprovedena u EU 2012, a koja će pružiti podatke za naredni Indeks rodne ravnopravnosti.


Odluka o rezultatima referenduma objavljena u “Službenom glasniku RS-a” – dijalogin.tv\nOdluka Narodne skupštine Republike Srpske (RS) o rezultaima republičkog referenduma, čije rezultate je jučer poništio Ustavni sud Bosne i Hercegovine, objavljena je u „Službenom glasniku RS-a“ još 12.oktobra.\nRadi se o „Službenom glasniku RS-a“ broj 87.\nSamo dan ranije, 11.oktobra, Narodna skupština RS-a je, bez prisustva bošnjačkih poslanika, prihvatila odluku o konstatovanju rezultata održanog referenduma o Danu RS-a.\nOvom odlukom konstatovano je da su na referendumsko pitanje: ”Da li podržavate da se 9. januar obilježava i slavi kao Dan Republike Srpske?” odgovor: ”Da” dao 677.771 glasač, odnosno 99,81 posto od ukupnog broja upisanih glasača, a odgovor ”Ne“ dalo je 1.298 glasača, odnosno 0,19 posto od tog broja.\nU isto vrijeme, Narodna skupština prihvatila je i odluku o prestanku mandata članovima republičke komisije za provođenje referenduma, kao i odluku o davanju posebnog ovlaštenja predsjedniku i članovima ove komisije u vezi s postupkom u Ustavnom sudu BiH i do okončanja krivičnog postupka koji se vodi protiv njih u Sudu BiH.\nTakođer, usvojen je zaključak kojim se Vlada Republike Srpske obavezuje da osigura sredstva i pruži punu pravnu zaštitu i podršku članovima Komisije za provođenje referenduma u eventualnim sudskim procesima u sudovima koji će utvrđivati navodnu krivičnu odgovornost članova Komisije koji su provodili odluku Narodne skupštine.\nI ove odluke su objavljene u „Službenom glasniku RS-a od 12.oktobra, broj 87.\nMeđutim, iako su objavljene u „Službenom glasniku RS-a“, na njih je Klub Bošnjaka u Vijeću naroda RS-a stavio veto 18.novembra, pokrećući pitanje zaštite vitalnog nacionalnog interesa bošnjačkog naroda.\nReagirajući na taj potez bošnjačkog kluba, generalni sekretar Narodne skupštine RS-a Marko Aćić rekao je tada da odluka Kluba Bošnjaka o pokretanju zaštite vitalnog nacionalnog interesa na odluke parlamenta RS-a o referendumu o Danu RS-a “predstavlja zloupotrebu vitalnog nacionalnog interesa”.\nUz stav da je napravljena proceduralna greška, šef Kluba Bošnjaka u Vijeću naroda Mujo Hadžiomerović je ukazao da su nadležni u entitetskom parlamentu ponovo dali na objavu u “Službeni glasnik RS-a“ akte koji nisu prošli proceduru u Vijeću naroda RS-a, među kojima i odluke koje se tiču referenduma u RS-u.\nIako su skupštinske odluke o konstatovanju rezultata referenduma objavljene u „Službenom glansiku RS-a“, nakon veta Bošnjaka zasjedalo je Vijeće naroda, pa potom i Zajednička komisija Narodne skupštine i Vijeća naroda RS-a, a nakon što nije bilo dogovora proslijeđene su na konačno odlučivanje Ustavnom sudu RS-a, koji je prihvatio da ih razmatra i najavio da će odluku donijeti u roku od 30 dana.\nHadžiomerović kaže da se to dosad nije dešavalo, jer je u sličnim situacijama Ustavani sud RS-a imao praksu da skupštinske odluke i zaključke odbije i ne uzima u razmatranje u meritumu.\nU međuvremenu, Ustavni sud BiH je jučer usvojio zahtjev Bakira Izetbegovića, člana Predsjedništva Bosne i Hercegovine, i drugih „za rješavanje ustavnopravnog spora s entitetom Republika Srpska“ u vezi s Odlukom o raspisivanju republičkog referenduma broj 02/1-021-894/16 od 15. jula 2016. godine, te utvrdio da navedena odluka o raspisivanju republičkog referenduma nije u saglasnosti sa članom I/2. i članom VI/5. Ustava Bosne i Hercegovine zato što je tom odlukom utvrđeno referendumsko pitanje o kojem već postoji konačna i obavezujuća odluka Ustavnog suda kao institucije Bosne i Hercegovine, a takvu odluku su dužni poštovati svi organi i institucije javne vlasti.\nUstavni sud je poništio rezultate referenduma održanog 25. septembra 2016. godine zato što je referendum proveden na osnovu Odluke o raspisivanju republičkog referenduma od 15. jula 2016. za koju je Ustavni sud utvrdio da nije u saglasnosti s Ustavom Bosne i Hercegovine, te suprotno nalogu Ustavnog suda iz Odluke o privremenoj mjeri broj U 10/16 od 17. septembra 2016. godine.\nPredsjednik RS-a Milorad Dodik je za RTRS ustvrdio “da je i prije zasjedanja Ustavnog suda BiH, u kojem sjede stranci i visoki funkcioneri SDA, bilo poznato kakva će odluka biti donesena”.\nDodik je naveo “da je sramna odluka Ustavnog suda BiH direktan udar na demokratsko pravo jednog naroda za koju se zalaže i koju provodi RS”.\n-Narodna volja je neuništiva i nepromjenjiva. Ona je takva kakva jeste i nemoguće je da je neko posegao i za tim da na taj način donese odluku – rekao je Dodik i istakao da je nejasno kako neko misli da može poništiti rezultate referenduma.\nSmatra da je “sada jasnije više nego ikada da je potrebno da predstavnici RS-a u institucijama BiH prestanu da odlučuju o bilo kom pitanju dok se ne odluči pitanje Ustavnog suda BiH”.